Ғалимдар мираҫынан сәхифәләр | Әбйәлил - Абзелил\nӘбйәлил - Абзелил > Ғибрәтле ҡиссалар, хикәйәттәр, вәғәздәр > Ғалимдар мираҫынан сәхифәләр\n« Мәйет оҙатыу үә күмеү сауабтары\nӘжәлең еткәнсе...үтәргә ашыҡ (саҙаҡа) »\nҒалимдар мираҫынан сәхифәләр\nҒалимдар мираҫынан сәхифәләр.\nХәҙистәр, хәҙистәргә шәрехтәр.\n"Көндәрҙән бер көндө мосолмандарҙан берәү бөтә ҡаралты-ҡуралары менән бер утар һатып ала һәм хужалыҡ эштәре менән йөрөгәндә бер көршәк алтын таба.\n- Хазина таптым, алтыныңды барып ал, мин һинән алтын түгел, утар һатып алдым, — тип өй хужаһына китә.\nТегенеһе алтынды алмай.\n- Утарҙы мин һиңә унда булған бөтә нәмәләре менән бергә һаттым, — ти.\n- Балаларығыҙ бармы? — ти ҡазый. Балалары була. Береһенең еткән ҡыҙы, икенсеһенең улы бар икән.\n- Ҡыҙыңды егеткә кейәүгә бир. Алтындан улар файҙа тапһын һәм...хәйер-саҙаҡа өсөн дә өлөш ҡалдырығыҙ! — тип хөкөм сығара ҡазый”.\nӘбү һөрәйрәнән ҡалған икенсе бер хәҙистә пәйғәмбәребеҙҙең: "Кешеләр мәғдән ятҡылыҡтарына\nоҡшаш. Ваҡыт үтеүгә ҡарап ҡына уларҙың тәбиғәте үҙгәрмәй. Яһилиәт — ҡараңғылыҡ заманында яҡшы булғандар, түрә булыу өсөн генә иманға килмәһә, исламда ла яҡшы булып ҡала. Ә инде мөнафиҡ йәки берәүгә бер, икенсе кешегә икенсе йөҙ менән ҡарап ғәҙәтләнгән кеше һәр саҡ — насарҙарҙың-насары, — тигән хәҙисен килтерә.\nИсламдың тәүге йылдарында Мәккә менән Мәҙинәлә залимлығы менән яманаты сыҡҡан бер әмир була. Мәрхәмәт-шәфҡәт тигәнде белмәгән ҡаты бәғерле был әҙәмде халыҡ «ҡара йөрәк” тип кенә йөрөтә.\nБағдадта йәшәгән бер әүлиәның ул төрлө ауырыуҙарға шифа таба белеүсе табиб булыуы тураһында ишетеп ҡала.\n- Миңә яҡшы күңелле булыу юлдарын табырға фатиха бир, — тип ул хикмәт эйәһенә бара.\n- Фатиха бирәм. Уны Аллаһы Тәғәлә лә ҡабул итһен өсөн устарыңды ас, — ти әүлиә. Устарын аса әмир.\n- Эй Аллаһ! Был әмирҙең йәнен үҙеңә саҡыр! — тип доға ҡыла әүлия.\n- Был нимә тигән һүҙ? — ти әмир әүлияға бик тә асыуы килеп.\n- Хөрмәтлем, — ти әүлиә, — бер кемгә баш бирмәҫ холҡоңдо төҙәтеү өсөн был һиңә берҙән-бер юл. Үлеп киткән хәлдә генә һин халыҡҡа насарлыҡ эшләүҙән үҙең туҡталып, һинең ҡыйырһытыуҙарҙан кешеләр ҙә ҡотолоп ҡала ала.\n- Теләгең булһа, ғибрәтле бер хикәйәт тә һөйләп бирәм, — тип һүҙен дауам итә әүлиә.\n”Бер ваҡыт яманаты тирә йүнгә таралған юлбаҫарҙарҙан берәү ял итергә теләп юл ситенә ятып тора. Эргәһенән генә үтеп барған өс кешенең береһе юлбаҫарҙы танып ала ла: ”Әгәр ҙә был залим кискә тиклем йоҡлап ятыр булһа, күпме кеше уның насарлығынан ҡотола алыр ине”, — тип ҡуя. ”Бөгөн генә түгел, алдағы көнөн дә шулай йоҡлап үткәрһен ине”, — ти икенсеһе. „Бөтөнләй уяна алмай ошонда ятып ҡалһа ла файҙанан башҡа бер нимә лә булмаҫ ине”, — ти өсөнсөһө. Был һүҙҙәрҙе юлбаҫар ишетеп ята. Әммә бөтөнләй ҙә аҡылһыҙ кеше булмай ул. Һикереп тороп өҫтәренә лә ташланмай. Уйланырға мәжбүр була.\n”Өс кешенең уртаҡ фекере бөтә йәмәғәт фекеренә торош итә, тиҙәр бит. Был өсәүҙең дә минән ҡотолорға теләүе халыҡтың да фекеренә тап киләлер. Тимәк, йә был халыҡты ташлап китергә, йә яманлыҡтан ҡотолорға кәрәктер”, — тип уйлап ята ла, бынан һуң юл баҫыуҙарынан баш тарта”.\nХикәйәтте бик ҙур иғтибар менән тыңлай әмир.\n- Хөрмәтлем, — ти әүлиә, — Мин — бөтә нәмә ҡулынан килә ала торған тылсым эйәһе түгелмен. Минең әүлиәлығым — ғәҙеллек, ғәҙеллек менән бәндәләргә файҙалы кәңәш бирә белеү. Был хикәйәт тә һиңә — кәңәш. Кәңәшемде тота беләһең икән, тимәк, насар ғәҙәттәрҙән дә ҡотола алаһың.\nҠолаҡтары ишетә, күңел күҙе менән күрә белгән кешегә кәңәштәрҙең яҡшыһы шифалы дарыу кеүек. Тыңлай белмәгән кешенең генә ул бер ҡолағынан инеп, икенсеһенән сығып китә.\nӘмиргә бик ныҡ тәьҫир итә әүлиәның кәңәштәре, уйланырға мәжбүр була ул.\nТағы ла бер хикәйәт.\nТирә йүндә дан тотоп килгән бер бай ҡыҙының биттәре сәсәк ауырыуынан ҡот осҡос шаҙраға әйләнеп ҡала. Бындай ауырыуҙар был төбәктәрҙә лә күптәр өсөн афәткә әйләнә.\nКеше араһына ла сығыр хәле ҡалмаған был ҡыҙ баланы кейәүгә алырға теләгән кеше лә табылмай. Бай уны аҡ төшөп күҙҙәре һуҡырайған берәүгә биреп ебәрә.\nБер ваҡыт байҙың арҡаҙаштарынан берәү килеп, үҙе йәшәгән төбәккә алыҫ яҡтарҙан бер табиб килеүе, уның хатта күҙгә төшкән аҡты ла бик еңел генә дауалай алыуы тураһында һөйләй.\n- Кейәүеңде лә күрһәтеп ҡарайыҡ, — ти. Бай быға риза булмай:\n- Юҡ, юҡ. һауығып алһа, кейәүем ҡыҙымдың йөҙөн күрер ҙә, айырып та ебәреүе бар, — тип кейәүен табибҡа алып барыуҙан баш тарта.\n”Үҙ кейәүенә ҡарата ла миһырбанлы була белмәгән кеше дуҫтарына ҡарата ла мәрхәмәтле була алмаҫ”, — тип уйлай ҡунак һәм дуҫын ташлап китеү яғын ҡарай.\nКүп ерҙәр күреп йөрөгән мосафирҙарҙың береһенән һорайҙар: ” Юлдар гиҙеп йөрөгәндә күргәндәреңдең иң асыһы һәм иң татлыһы нимә булды?”- тиҙәр.\n- Сүлдә барған саҡта ауырып китеү сәбәпле мин каруанымдан тороп ҡалдым, һауығып, юлдаштарымды ҡыуа сыҡҡас та еңел булманы: алған ризыҡтарым да бөтөп асҡа йөҙәп ҡом өҫтөнә ауҙым һәм күҙ алдымда ғына ҡыҙҙырылған бойҙай менән тулы бер каса күреп ҡалдым. Был тиклем дә шатланғаным ғүмерҙә булмағандыр. Бойҙайҙы услап ауыҙыма ҡабырға теләнем — бойҙай тигәнем ынйы бөртөктәре булып сыҡты. Кәйефемдең иң ныҡ ҡырылған сағы шунда булғандыр.\nБыл хәлдән аптырап тирә-йүнемә күҙ һалһам, ҡом аҫтында бер мәйет ята. Был да минең кеүек бер мосафир булһа кәрәк. Эргәһендә яҙыуы ла бар: ”Был ынйылар һәм билбауыма тегеп ҡуйылған йөҙ динарым кәүҙәмде бынан мең аҙымда ғына ятҡан шишмә буйына илтеп ерләгән кешегә булһын.\nАс кешене асҡа үлеүҙән ат башы дәүмәл алтын түгел, бер һыныҡ икмәк кенә ҡотҡара ала”, — тип тә өҫтәгән ул был яҙыуына.\nКаруанды табып, бер аҙ ял итеп алғас, юлдаштарымдың бер нисәһе менән мәйетте ерләп, шундағы бер ташҡа мәрхүмдең: ”Ас кешене асҡа үлеүҙән ат башы дәүмәл алтын түгел, бер һыныҡ икмәк ҡотҡара,”- тигән һүҙҙәрен уйып киттем”, — тигән мосафир.\nБәләнең, аслыҡтың нимә икәнен белмәгән кеше генә икмәктең дә, тынғылыҡтарҙың да ҡәҙерен белмәйҙер.\n“Бәләләр, — тигән аҡыл һәм хикмәт эйәләре, — Ямғыр кеүек туҡтауһыҙ яуып ҡына тора, ә шатлыҡтар йәшен кеүек йәшнәп ала ла, юҡҡа ла сыға. Ни өсөн шулай- тиһегеҙме? Кешеләрҙең үҙҙәрендә насарлыҡҡа ҡарағанда игелек әҙерәк булған өсөн”.\nБәндәләргә етәкселек итеп тапшырылған һәр дин, дин хөкөмдәрен үҙендә туплаған һәр китап үҙенең пәйғәмбәрҙәре аша Аллаһ тарафынан индерелгән тип өйрәтә Ҡөрьән.\n”Хисап көнөндә лә һәр халыҡ Аллаһ ҡаршыһына үҙҙәренең имамы, юлбашсыһы, әйҙәп йөрөүсеһе менән бергә саҡырылыр, ти.\n”Әл-Исра”,”Төндәге күсереү” сүрәһе, 71 — нсе аят.\nДонъя тормошонда күңел күҙе һуҡыр кеше Ҡиәмәт көнөндә лә бер нимә күрмәй аҙашып йөрөгән хәлдә ҡубарылыр.\nИсламда остаздың урыны оло. Имандың төрлө терәктәрен һанап сыҡҡанда имам Бәкер Аллаһ менән бәндә араһында элемтә урынлаштырыусы намаҙ, төрлө аҙғынлыҡтарҙан тыйып тороусы ураҙа, кешеләр араһында үҙ-ара мөнәсәбәттәрҙе нығытыу маҡсатында фәҡирҙәр файҙаһына йыйылған зәкәт һәм хаждан һуң етәкселекте бишенсе урынға ҡуйған.\nПәйғәмбәребеҙ өйрәткән: „Имамы, остаҙы булмаған хәлдә был фани донъянан үтеп киткән кешенең үлеме мәжүсиҙәр, бөтөнләй иманы булмағандар үлеменә тиңләшә,”- тигән.\nИсламда имам, бер яҡлап, дини етәксе — үҙенең хикмәтле аҡылы, игелекле нәсихәте, ышаныслы дәлилдәре менән бәндәләрҙе Аллаһ юлына саҡыра. Аллаһ бойорғандарҙы бойомға ашыра, Аллаһ тыйғандарҙан тыя, диндең паҡ тәбиғәтен һаҡлап тота.\nИкенсе яҡлап имам — донъяуи юлбашсы.\nҒибәҙәткә һәм йолаларға ғына бирелеп киткән күптәр бөгөн диндең хикмәтле хөкөмдәренә ҡолаҡ та һалып бармай, тормошта уларҙы етәксе итеп тә ала белмәй. Ә бит диндең оло бинаһы ҡоролған ике нигеҙҙең береһе — әҙәп менән күркәм холоҡ.\n“Яҡшылыҡты үҙегеҙ эшләй алмаһағыҙ ҙа, яҡшылыҡҡа башҡаларҙы өйрәтеүҙән баш тартмағыҙ. Яманлыҡтан үҙегеҙ тыйыла белмәһәгеҙ, башҡаларҙы унан тыя белегеҙ”.\n»Яҡшылыҡҡа өйрәтеүселәрҙе һәр кем, хатта диңгеҙҙәге балыҡтар ҙа гонаһтарынан ярлыҡаныуҙы һорар”.\n"Мөьмин кеше — бер ҡатлы, изге була. Боҙоҡ кеше генә мәкерҙән һәм кешеләрҙе хурлап йөрөүҙән арына алмай”.\n"Әҙәпкә мине Аллаһы Тәғәлә үҙе өйрәтте, күркәм холоҡло итеп Ул тәрбиәләне”, — тиелә хәҙистәрҙә.\n«Минең өммәтем өсөн Йәннәткә инеүҙең иң яҡшы юлы — тәҡүәлек менән күркәм холоҡ”.\n»Дин ул — нәсихәт”, Сәләх Суҡбаев, Нурмөхәмәт хәҙрәт Ниғмәтуллин\nЭта запись написана автором Назир Сабитов, 05.04.2018 в 23:46, и размещена в категории Ғибрәтле ҡиссалар, хикәйәттәр, вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Зинһар, бүтән юғалма! | Йәншишмә\nЗинһар, бүтән юғалма!\nНаписал в 5 октября 2018, 11:37\nЙома кис Стәрлетамаҡтан уҡыуҙан ҡайтып барышлай Гагарин урамында урынлашҡан «Светлана» магазинына инеп сығырға булдым. Шул саҡ ишек төбөндә ултырған ҡарараҡ бесәй күҙемә салынды. «Китекат» һатып алып, ас мыяуҡайҙы ашатҡас, уны ентекләп ҡарарға тотондом: йөнө таҙа, йомшаҡ, ялтыр, тәнендә бер ниндәй ҙә сабыртмалар юҡ. Һатыусылар әйтеүенсә, бесәй магазин тирәһендә бер-ике аҙна йөрөй икән, тәүҙә уның ҡара төҫтә муйынсағы ла булған, аҙаҡ кемдер сискән.\n«Беҙ уны колбаса менән һыйлап алабыҙ. Күренеп тора, өй бесәйе!» – тип һөйләне улар. «Юғалтмағыҙ, мин үҙен өйгә алып ҡайтып, социаль селтәрҙәргә йә иғландар таҡтаһына мәғлүмәт ҡуям», – тип яңы дуҫым менән сығып киттем.\nӨйгә тиҙ генә өйрәнеп алды. Ҡайтҡас та интернетҡа инеп, бесәй тураһында мәғлүмәт яҙып, фотолар ҡыҫтырып, баҫтыра һалдым. Был эштә миңә социаль селтәрҙән Регина Халиҡова ярҙам итте. Рәхмәт инде уға.\nИкенсе көндө шәхси эшем буйынса йөрөгән ваҡытта Регина: «Хужаһы табылды!» – тип хәбәр итте. Ныҡ ҡыуандым. Һуңынан бесәйҙең хужаһы Закира апай менән бәйләнешкә сығып, осрашыу тураһында һөйләштек.\nКүп тә үтмәй: «Беҙ һинең янға киләбеҙ!» – тип хәбәр итте ул. Мин тағы ла адресымды ҡабатлап, тәҙрә янына килеп баҫтым. Ана, өйөбөҙ алдында машина ла күренде. Автомобилдең артҡы ишегенән килеп сыҡҡан апай мине күреп, ҡул болғаны. Тиҙ генә ҡунаҡтарҙы ҡаршы алырға йүнәлдем. Бесәйҙең хужаһы бик алсаҡ һәм ихлас кеше булып сыҡты. Рәхмәт әйтеп, бәләкәй генә күстәнәсен ҡалдырып, шатланып ҡайтып китте. Мин тәҙрә алдына баҫып, уларҙы оҙатып ҡалдым. Яңы ғына тапҡан дуҫымдан айырылыу ҡыйын ине…\nКлим, зинһар, бүтән юғалма!\n« Буласаҡ инженерҙар әҙерләй ул\nАлтынға ҡойондо »


Республика юлдарында авариялар йылдан-йыл арта һәм уларҙа һәләк булыусылар күбәйә - GTRK.TV — Новости Уфы и РБ\nЙәрәхәтләнеүселәргә ваҡытында тейешле ярҙам күрһәтелмәүе лә күңелһеҙ статистиканы арттыра. Ҡотҡарыусылар һәм ашығыс ярҙам күрһәтеү хеҙмәттәренең берлектәге эшмәкәрлеге кеше ғүмерен һаҡларға ярҙам итә. Бөгөн Өфөлә ҡотҡарыусылар юл-транспорт ваҡиғаһы эҙемтәләрен бөтөрөү буйынса ярышта көс һынаша. Автомобиль аварияға эләккәндән һуң уның бөтә ишектәре лә бикләнгән, эсендәге кешеләр ауыр тән йәрәхәттәре алған. Күнекмә сценарийы буйынса 4 кешенән торған ҡотҡарыу бригадаһы уларҙы тиҙ арала сығарып табиптар ҡулына тапшырырға тейеш. Ярыш шарттары буйынса аварияға элләккән автомобиль эсендә ике кеше. Водителдең умыртҡа һөйәге һәм ҡулы йәрәхәтләнгән, пассажирҙың аяғы һынған. Ҡотҡарыусылар кларҙы тиҙ арала.22-се һанлы ҡотҡарыу хеҙмәтенән ҡотҡарыусы – водитель Алмаз Чанышевҡа ысын операцияларҙа йыш ҡатнашырға тура килә. Бөгөн уның командаһы конкурс гшарттарын 22 минут эсендә башҡарып сыҡһа, ысын аварияла ул күпкә тиҙерәк бара.Ҡотҡарыусылар бәйгеһендә республика район ҡалаларынан 7 команда көс һынаша, улар зона этәбында еңеүселәр. Ә иң көслө команда республика данын Бөтә Рәсәй ярыштарында яҡлаясаҡ.Ҡотҡарыусыларҙың һәр 4-се операцияһы авариялар менән бәйле. Бигерәк тә яҙлы – көҙлө ҡатмарлы һауа шарттарында бындай фажиғәләр күбәйә. Бындай бәйгеләр иң яҡшы ҡотҡарыусыларҙы асыҡлау менән бер рәттән кеше ғүмерен һаҡлап ҡалыу сараларын да шымарта.\n29 февраля Татарстан көйәрмәне Никлас Сведбергтың күҙенә лазер менән яҡтыртҡан


Баймаҡ районында хужалыҡтарҙағы тракторҙар һәм тағылмаларҙың техник торошо төбәк-ара кәңәшмәлә ҡаралды\nСеминарҙа республиканың Урал алды райондарының дәүләт техник күҙәтеү инспекторҙары ҡатнашты.\nСеминарҙың практик өлөшө Иҫке Сибай ауылында «Урал аръяғы» МТС-ының трактор майҙансығында дауам итте. Тикшереү барышында яҡтыртыу приборҙарына, тормоз системаһына, идара итеү механизмдарына айырыуса иғтибар бүленде. Хәҙер һәр хужалыҡ үҙ техникаһын алыҫ араларға йөрөтмәй мобиль технология аша, бер юлы бер нисә техниканының төҙөклөгөн тикшертеп техник күҙәтеү үтә ала.\nТөҙөк трактор баҫыу эштәрендәге бик ҡәҙерле ваҡытты маҡсатлы файҙаланырға мөмкинлек бирә, яғыулыҡ-майлау материалдарын аҙыраҡ сарыф итә. Кешеләр хәүефһеҙлеге һәм сәләмәтлеге хаҡында ла оноторға ярамай. Техник тикшереү барышында инспекторҙар механизаторҙың ябай хәүефһеҙлек нормаларын күҙәтеүенә лә иғтибар итте.\nТехниканың төҙөк булыуы, бар талаптарға яуап биреүе мөһим. Сөнки хужалыҡта мал аҙығын әҙерләүҙә һәм башҡа эштәрҙә транспорт һуңғы ваҡытта бик киң ҡулланыла. Шуға күрә, уның ваҡытында техосморт үтеүе бар ҡатмарлыҡтарҙы ваҡытында хәл итеүгә булышлыҡ итә.


Хәбәрҙәр: Джордж Осборн: Бөйөк Британия ЕС-та реформа үткәреүҙе талап итә.\nДжордж Осборн: Бөйөк Британия ЕС-та реформа үткәреүҙе талап итә.\nБөйөк Британияның финанс министры Джордж Осборн, Германияға визиты ваҡтында, Берлинда немец сәйәсмәндәре һәм эшҡыуарҙары алдында сығыш яһаны. Ул шуны иҫкә төшөрҙө: Бөйөк Британия ЕС эсендә һиҙелерлек реформалар үткәреүҙе алға һөрә. Ошо шарт үтәлмәгән хәлдә, Лондон берләшмә составынан сығыу процесын башлаясаҡ.\n“Бөйөк Британия евроны нығытыу өсөн кәрәк булған еврозоналағы үҙгәрештәрҙе индереүгә булышлыҡ итәсәк. Быға яуап итеп, һеҙ, реформалар үткәреү юлы менән, еврозона составына инмәгән илдәрҙең мәнфәғәттәрен дә яҡларға ярҙам итә алаһығыҙ.”\nЕврозонала ағза булып тормаған илдәрҙең һалым түләүселәре, фарманға буйһоноп, уны ҡотҡарыу өсөн яуаплы булыуын Британияның финанс министры ярамаған эш тип атаны. Осборн был эштең ирекле нигеҙҙә атҡарылырға тейешлеген билдәләп үтте.\nБритания премьер-министры Кэмерон ЕС-та реформалар үткәреүгә көс һалырға, ә аҙаҡ- 2017 йылдан да ҡалмай- ЕС-та ағза булып тороу мәсәьәләһе буйынса реформа үткәрергә вәғәҙә бирҙе. Ул шәхсән үҙе Британияның ЕС-тан сығыуын теләмәй, ә был хәл булмаһын өсөн, Брюсселдән реформалар үткәреүҙе талап итә.


10 августа 2018 — 16:32 ГТРК «Башкортостан»\nМәскәү Американың яңы санкциялары Хельсинкилағы саммиттан һуң ике яҡлы мөнәсәбәттәрҙе үҫтереүгә ҡамасаулай тип белдерҙе. Сит ил эштәре министрлығы антисанкциялар әҙерләнеүе тураһында хәбәр итте. Ведомствоның рәсми вәкиле Мария Захарова Вашингтондың был аҙымын ике йөҙлөлөк тип баһаланы. Америка снкциялары 22 августа ғәмәлгә инә.\nФранцияла эҫе көнләр ямғырҙар менән алмашынған. Ҡайһы бер департаменттарҙа ямғыр һыуҙары туристар лагерҙарын, автомобилдәрҙе ағыҙып алып киткән. 700 кеше эвакуацияланған.\nЙемендың Саада виләйәтендә автобус утҡа тотолған. 15 йәшкә тиклемге 29 бала һәләк булған, 30 бала яраланған. Авиаһөжүм Сәғүд Ғәрәстаны етәкселегендәге ғәрәп коалицияһы тарафынан яһалған тип хәбәр ителә.\nАргентинаның башҡалаһы Буэнос-Айреста халыҡ ауырға ҡалыуҙың тәүге 14 көнөндә аборттарҙы легаллаштереү тураһындағы закондың ҡабул ителмәүенә ҡаршылыҡ белдереп урамдарға сыҡҡан.


Көлкө көнөн көн һайын билдәләргә кәрәк\nМәктәп йылдарында 1 апрель, моғайын, күптәребеҙҙең иң яратҡан байрамы булғандыр. Бер-беребеҙҙе мәрәкәләр, дуҫтарыбыҙҙы, уҡытыусыларҙы шаяртыр өсөн был көндө түҙемһеҙлек менән көтөп ала инек.\nЛәкин ни өсөндөр кешеләр өлкәнәйә бара мәрәкәне аңламай, үҙҙәре лә шаяртыуҙан туҡтай. Юмор икенсе планға күсә, ә Көлкө көнө байрам булып тойолмай башлай. Ләкин шаярмай-көлмәй, даими көсөргәнештә йәшәү бик ҡатмарлы бит. Бәлки, ошондай күңелле һәм эскерһеҙ байрам тураһында оноторға кәрәкмәйҙер? Йылына бер тапҡыр булһа ла бар мәшәҡәттәреңде онотоп, көлөп-шаярып алырға мөмкиндер бит.\n- Өҙлөкһөҙ кризистар арҡаһында, туҡтауһыҙ аҡса тураһында уйлап, халыҡ, ғөмүмән, күп нәмәләр тураһында онота башланы! - тип иҫәпләй КВН-дарҙа ҡатнашыусы, юморист һәм, ғөмүмән, яҡшы кеше Рәмил Әхтәриев. - Ләкин, Аллаға шөкөр, Путин, хәҙер инде Медведев власҡа килеү менән Рәсәй йылдам сәскә ата башланы! Тиҙҙән Шаярыу, көлкө һәм күңел асыу көнө тураһында барыһы ла иҫкә төшөрөр, тип уйлайым.\nРәмил үҙе тормош юлы буйлап шаярып, йылмайып атлай. Заманында ул легендар "Середина сбоку", "Shesare" КВН командаларында, "Фара" - "Спартак" КВН лигаһы йыйылма командаһында, Comedy Revolver Show и Smetana comedy уйынында ҡатнашҡан.\n- Хәҙер мин клубтарҙа алып барыусы булып эшләйем, төрлө корпоратив кисәләр үткәрәм. Ләкин был эштән бигерәк хобби. Төп эшем минең (нисек кенә көлкө тойолмаһын) - күмәртәләп гипсокартон ташыу, кемгә кәрәк, килегеҙ, арзаныраҡҡа һатырмын! Әммә миңә саралар, байрам, шоу ойоштороу нығыраҡ оҡшай.\n- Гипсокартон - яҡшы, әлбиттә. Ләкин 1 апрель алдынан уҡыусыларыбыҙҙы мәрәкәле уйындар нығыраҡ ҡыҙыҡһындырыр, тип уйлайым. Ғәҙәттә, уларҙы һин кемдәр өсөн ойоштораһың?\n- Кем теләй, шулар өсөн! Бына үҙ тормошомдан миҫал килтерәм. Күптән түгел миңә Ханты-Мансийскиҙан бик һәйбәт бер ҡыҙ - Анна Кондратьева килде, ул минең иң ҡәҙерле дуҫым. Уның менән КВН уйындарында, Өфөнөң "Спартак" йәштәр йыйылма командаһы КВН-дың Төньяҡ лигаһына Ханты-Мансийск ҡалаһына барғанда таныштым. Бына күҙ алдына килтерегеҙ әле. Поезд килеп туҡтай, ә перронда костюм кейгән бер егет тора һәм саксофонда Аняның яратҡан көйөн уйнай. Вагон ишектәре асыла, шул ваҡыт мин Аняға ҡулымды һонам да: "Һеҙҙе вальсҡа саҡырырға мөмкинме?" - тип һорайым. Бөтә перрон беҙгә ҡарап торҙо! Күҙ алдына баҫтырҙығыҙмы: перрон, саксофон, матур көй, һәм беҙ вальсҡа төшкәнбеҙ. Аня ғәжәп ҡалды! Һеҙ уның нисек шатланғанын күрһәгеҙ! Ул әле булһа был турала иҫкә ала.\n- Эйе-е, уның урынындағы һәр бер ҡыҙ ғәжәп ҡалыр ине, минеңсә!\n- Ләкин шаяртыу бының менән генә бөтмәне! Вокзалда беҙ таксиға ултырҙыҡ. Аня юл буйына миңә үҙен шулай ҡаршы алыуҙарына ни тиклем шатланыуы хаҡында һөйләне. Юлда китеп барғанда мин таксистан, мең һумдан ҡалған аҡсаны ҡайтарып бирә алырмы, тип һораным. Ул "юҡ, ваҡлап килтерәйем" тип яуап бирҙе. Беҙ магазин эргәһенә килеп туҡтаныҡ, ул аҡсаны алды ла магазинға инеп китте. Шул ваҡыт мин машинанан сығып, руль артына ултырҙым да таксины алып ҡастым! Аня ҡурҡыуынан ни эшләргә белмәй. Мин ихаталар буйлап барам, уны, "ҡайғырма, мин уға мең һум ҡалдырҙым бит, өҫтәп тағы түләрмен" тип йыуатам. Шул саҡта мин туҡтатырға ваҡыт етеүен күрәм. Машинаны туҡтатам, ул тиҙ генә әйберҙәрен ала ла, беҙ ҡаса башлайбыҙ. Мин: "Туҡта, ҡара әле, багажник асыҡ ҡалған", - тип ҡысҡырам. Аня унда ҡарағас, аҡ таҫтамал өҫтөндә роза сәскәләре ятыуын күрә! Беҙҙең эргәгә шат йылмайып "таксист" килә... әйткәндәй, ул ролде ағайым башҡарҙы. Беҙ Аняны шулайтып шаярттыҡ! Был минең өсөн дә, уның өсөн дә онотолғоһоҙ булды! Үҙен шундай бәхетле тойған кешеләрҙе мин күптән күргәнем юҡ.\n- Ҡалай уйлап сығарырға оҫтаһың! Ә һин бындай мәрәкәләр менән профессиональ рәүештә шөғөлләнәһеңме, әллә дуҫтарың өсөн генәме? Бик файҙалы бизнес килеп сығыр ине, "Уйын" фильмын иҫкә төшөрәйек әле...\n- Бына шуға күрә лә мин тап мәрәкәләр ойоштороу менән шөғөлләнеүсе фирма астым. Беҙҙә һәр клиентҡа индивидуаль ҡараш. Мәрәкәләү идеяһын беҙ клиенттан нимәне яратыуы, "ҡорбаны" ниндәйерәк кеше булыуы хаҡында ентекле "һорау алғандан" һуң ғына уйлап сығарабыҙ. Минең менән "Ҡағиҙәһеҙ көлөү" телешоуында ҡатнашыусылар, Өфөнөң иң яҡшы КВН командалары капитандары, актерҙары һәм авторҙары, Smetana comedy и Comedy Revolver Show резиденттары эшләй.\n- Ә һеҙгә кемдәр йышыраҡ мөрәжәғәт итә?\n- Башлыса, ирҙәр. Улар үҙ әхирәттәрен, ҡыҙҙарҙы, ҡатындарын шаяртыуҙы һорай. Ҡайһы берҙә быны үҙ ғәйептәрен юйыу өсөн эшләйҙәр. Бындай шаяртыуға бер ҡатын-ҡыҙ ҙа битараф ҡалмайҙыр, тип уйлайым. Ғөмүмән, ҡатын-ҡыҙҙарҙы даими хайран итергә кәрәк!\n- Рәмил, һин бит "Ҡағиҙәһеҙ көлөү"ҙә ҡатнашҡайның, хатта финалға тиклем барып еткәйнең. Тағы ла үҙ көсөңдө һынап ҡарарға йыйынмайһыңмы?\n- Тағы ла "Ҡағиҙәһеҙ көлөү"гә барырға минең ваҡытым юҡ. Ләкин Өфөлә мин йыш ҡына stand-up жанрындағы төрлө кисәләрҙә ҡатнашам. Хәҙер беҙ яңы юмористик проект башланыҡ, ул элегерәк "Юмор кенәгәһе" тип атала ине һәм һәр кесе йома көндө Өфө клубтарының береһендә барҙы. Тамашасылар һәр ваҡыт ҡәнәғәт ҡалды. Хәҙер беҙ икенсе клубҡа күстек һәм һәр йәкшәмбе һайын унда халыҡтың күңелен асасаҡбыҙ.\n- Һинең өсөн юмор нимә һуң? Ул һиңә йәшәргә ярҙам итәме?\n- Юмор - ул минең двигателем, аҡса эшләү сараһы, һәр компанияла үҙемде яҡшы тойоу ысулы! Шаяра, һәр кешенең кәйефен күтәрә алған кешемен!\n- Рәмил, һинең 1 апрелгә ҡарашың? Был һинең өсөн ҡәҙимге көнмө әллә яратҡан байрамыңмы?\n- Минең өсөн беренсе сиратта - "Юморина"ла бөтә элекке дуҫтарым менән осрашыуӨ Был көндө мин бөтә эштәремде артҡа ҡуйып торам. КВН-ға барып, дуҫтарым менән осрашасаҡмын, уйнап-көлөп, күңел асасаҡмын!\n- 1 апрелдә һин дуҫтарыңды шаяртып алдайһыңмы?\n- Юҡ, һәр хәлдә һуңғы һигеҙ йылда бер кемде лә алдағаным юҡ.\n- Халыҡ был байрам тураһында онота ла башланы. Уны тергеҙеү кәрәкме икән?\n- Бындай байрамды мин көн һайын билдәләргә кәрәк, тип уйлайым. Уны ғына түгел, 23 февралде лә, 8 Mартты ла, Балаларҙы яҡлау көнөн дә, Ололар көнөн дә, ҡалған бөтә байрамдарҙы ла! Тап шул саҡта, донъя - изгерәккә, кешеләр бер-береһенә илтифатлыраҡҡа әйләнер!


Текст Порноигр – Уйынының Сюжеты Менән Xxx\nТекст порноигр – ҡыҙҙыра менән осрашыу унда реаль картина!\nОзноб бөтә хәтерҙә, мурашки һәм киҫкен тойғоларҙы, улар уйындың төп ваҡытында текстарҙа кәүҙәләнә волчий дан һеҙгә? Ә хәҙер беҙҙә был жанр текст коллекцияһы ҡайтарыла ярҙамы менән тормошҡа Порноигра ярай! Был юлы, тик бында, беҙҙең иң үтемле жанрына һәр ваҡыт ике уйындан сығарыла, улар матур һәм ауыр бер концепцияға берләштерергә. Һәм үҙем өсөн яңы донъя аса, уйнай, ғәжәп һәм шул уҡ ваҡытта үҙ ихтыяры порноигра иң яҡшы наслаждайся бирергә мөмкин.\nКүп Алалар Наслаждаться Уйындар Һеҙҙең Беҙгә Сайты\nТекст һәм бәйләнешеле порноигр был уйын элек күрелмәгән. Һеҙ нимә кисерә-шул хистәр һәм бер үк ваҡытта ике яңы танышым. Уйын күп булмай, текст береһе фантастик тарихтың (иртә RPG) һәм рыцарь менән монстр. Беҙ хәҙер һеҙгә тәҡдим итәм, шул уҡ тәжрибәһен, тарихын нигеҙләнеп, шулай уҡ сверхъестественный хистәре, әммә үзенсәлеге менән! Хәҙер үҙенең персонаждарының үҙ пландары менән сексуаль һәм рыцарь монстр, һәм чертовски тыуҙырмай улар! Ғибәрәт, тип алмаштырыу сексуаль хәрәкәткә яуҙы, үтеп инеп, сперма уйлайым!, Был уйын безупречно ысын коллекция төҙөлгән бөтә, бөтәһен һалып бута өсөн мөһим аспекттары өсөн, уйынсылар сифатынан ҡәнәғәт килтерергә мөмкин. Һәр тонна айырыуға булған ихтыяжы өсөн уйын һәм матур, һәр уйынсы уйындан эҙләүҙе еңелләштереү өсөн кәрәк.\nСикһеҙ рәхәт һеҙҙең менән бәйләнеш текст экзотик батшалығына инә. Бәлки тап һеҙ йыйып була, теләгән персонаждар тип тормай, ике йәки өс ғәҙәти күнекмәләр булдырыу менән генә сикләнмәй. Был, шул, был уйынды ни эшләп бик яҡшы коллекция башҡа, сөнки, һеҙ баҫтырып, персонаждар эшләгән. Мәҫәлән, әгәр һеҙ бойора ярышлап персонаждар, әҙәпһеҙ затҡа һуғылған һәм ҡыҙыл фаллоимитатор гарпия алыу буйынса, был тап ул эшләгән! Сикһеҙ мөмкинлектәр,уйындар уйын текст нимә эшләргә а., Һеҙгә бойора ҡағыла, обыскивать,шлепать, целуя девушек, вышивать, ҡыҫыу, хәрәкәт етмәй йәки башҡа теләһә, ул һеҙҙе уйлап, ябай текстар йыя. Язалау, зинһар, уйындарға өҫтөнлөк бирә, нисек кәрәк тип һанай, һәм был реаль мәғәнәләре булмай һүҙ оҫтаһы аҫты. Әгәр һеҙ был һын, йәғни сәғәт һеҙ был әҙәмде әҙәм масса порноигра фантазия өйрәнергә мәжбүр.\nТекст Порноигра – Графика Менән Тик Яҡшы! - Нимә булды?!\nЭйе, был дөрөҫ, беҙҙең ҙур коллекция бар нечто ҡарағанда, порно һәм үҙгәрт! Ошо сифаттарҙы бергә туплаған, беҙ яҡшырта һәм яңы функциялар индерелде. Күренекле графика, ул алдағы ике идеаль тулыландыра. Енси йәки эш-хәрәкәттең ҡасан, ниндәй ҙә булһа ғәмәл башҡара, дөрөҫөн әйткәндә, беҙҙең был двигателдәр эшләү туранан-тура һеҙҙең күҙҙәр. Енси башҡа бер ниндәй ҙә стимул юҡ, яҡшы стимул визуаль. Шулай итеп, тулҡынланып өҫтәүенә, уларҙың уйын процессы сюжет һәм һеҙ үҙе тәҡдим итә, һеҙгә шул тиклем рәхмәтлемен сифатлы булыуы менән енси графика сәхнә реалистик, һеҙ нимә мәжбүр иткән һәм стонать ҡалтырай., Һеҙҙе уйынға саҡырам алып, уйынсылар, әсе ләззәт менән берлектә ҡабатланмаҫ тойғо һәм экзотик максимум. Был сексуальный шул тиклем төрлө уйын төрҙәре, сәхнәгә береһенән-ҡатмарлылыҡтар арҡаһында, уларҙы һүҙ үҙе килтергән йәки үҙ команда уйынсы өҫтәлде. Нат булыуы үҙе бөйөк оҫталыҡ буйынса донъя аҫты һәм енси өҫтөнлөк ала. Бөтә уйын тулы коллекцияларында, ниндәй демо-версияһын, ҡалҡыныусы тәҙрәләр, шуға күрә һеҙ тулыһынса был яңы тәжрибәһе наслаждайся!\nҺеҙ Яңы Технологиялар Булдырырға Ҡарар\nТекст коллекцияһы Порноигра - был платформа, уйынсы өсөн бик үҙенсәлекле уйымдар эшләнгән, һәм ул, ысынлап та азатлыҡ тәмен белгән һатып алыусылар тасуирләнә. Многопользовательский функцияһы, әлбиттә, идеаль булырға һәм булған хәлдә, бер ниндәй ҙә хата һәм тотҡарланыу! Тулҡынланып әммә, әгәр һеҙ бер-береһенә терәлеп раят был күренеш, сөнки ул беҙҙең командала эшләгәнде ҡулланыусылар өсөн бик уңайлы, ябай уҡыу әсбаптарына индерелгән, енси сәйәхәт өсөн бер нисә минут алалар наслаждаться һәр теләгән. Үҙ уйындар ҡулланырға график движок коллекцияларында, идеал платформаһы өсөн тәғәйенләнгән барлыҡ эштәр бар., Шулай итеп, булыу-булмауға ҡарамаҫтан, һеҙ ҡуллана өҫтәл компьютер, смартфон йәки планшеттар, беҙ һеҙҙең ябынған. Был төр уйынсыһына реаль мөмкинлек порноигр башҡа реаль тормош менән бәйләнеш булыуа билдәһеҙ. Уйындарға инеү өсөн, алдан ҡуйылған әллә ни ҡатмарлы түгел серияһы настроить һеҙҙең ғәмәлдәр кәрәк. Ябай басыгыз был төймәгә һеҙ уйнатып,һәм һеҙ шунда уҡ команда йыйған. Яратҡан уйыны үҙе һайлай, үҙе ижад юлын башлай һәм был мөмкинлектәр сикһеҙ океан трахать персонаждар.\nҺеҙ Беҙҙең Сайтҡа Булыуы Мөмкин Хәүефһеҙлек Ышанам\nБынан тыш, ниндәй ҙә булһа мәғлүмәт беҙҙең сайтта ла йыйынмайым, сөнки шарттары хәүефһеҙлеге һәм конфиденциальности беҙҙең өсөн бик мөһим. Беҙҙә һәр ваҡыт беренсе урында уйынсылары һәм именлек теләйем. Шулай уҡ форум һәм берләшмәләре бар, хәҙер туранан-тура ҡарап, һеҙ беҙҙең өсөн персонал менән бәйле һәм башҡа уйынсылар, һәм улар һәр ваҡыт бер-береһенә ярҙам итергә теләүселәр табырға йыйыныусы яңы дустар, ә ни юҡ ине, һәм, бер-беребеҙҙең уйын трахнуть йәки, бәлки, хатта тормошҡа реаль. Әгәр ҙә һеҙ һаман да беҙгә ышанып уйындар платформаһында, бына вишенка түбәләр! Өстөнлөктәре һәм функциялары бөтә һүрәтләүҙән тыш, был бушлай неограниченный һәм бөтөнләй бөтәсәк., Һезгә кәрәк түгел хатта системаһына инә, әгәр был һеҙ телисез, рәт-рәт һайлағы ниндәй басыгыз был төймәгә һеҙ браузер play буйынса, теләсә ниндәй платформаһында булған. Был бүләкте беҙ енси тормош ҡәнәғәт һәм үҙе менән бергә сәйәхәткә юллана аҫты берҙе күреү өсөн, шул тиклем һеҙ енси ләззәт тула мажаралары!\nБер нисә минуттан һуң был коллекция ырғаҡ порноигр мотлаҡ һеҙгә текст өҫтөндә эш эләкмәй! Трахаться, һуғышып, шлепать, һәм грубо ал! Артыҡ ныҡ мауығыу түгел. Сәйәхәт башлай һәм үҙенең кульминацияһына еткәс, алда мәңгелек!


Мортаза Рәхимов республиканың төньяҡ-көнсығышы буйлап эш сәфәрендә булды\n28 Декабрь 2009, 11:29\nБашҡортостан Президенты Мортаза Рәхимов шәмбе көнө, 26 декабрҙә, республиканың төньяҡ-көнсығыш райондарында булып ҡайтты. Сәфәрҙең маҡсаты – социаль инфраструктура объекттарының эше менән бәйле мәсьәләләрҙе урында хәл итеү.\nУны төҙөлөш, архитектура һәм транспорт министры Рауил Ибәтуллин һәм мәғариф министры Зиннәт Аллаяров оҙатып йөрөнө.\nҠыйғы районында Президент медиктар өсөн буласаҡ торлаҡты ҡараны. Үрге Ҡыйғы ауылында Үҙәк район дауаханаһының элекке хирургия корпусының ике ҡатлы бинаһы дөйөм ятаҡ итеп үҙгәртеп төҙөлә. Әлеге ваҡытҡа уның түбә ябыуы яңыртылған, инженер коммуникациялары төҙөлгән. Бина сайдинг менән көпләнә. Объектты тапшырыу февралгә планлаштырылған.\nБалаҡатай районының Яныбай ауылында был көндө мәктәп һәм балалар баҡсаһы тантаналы асылды. Заманса талаптарға яуап биргән яңыртылған мәктәпкә хәҙер капиталь төкәтмә өҫтәлде, унда спорт залы һәм оҫтахана урынлашҡан. Мәктәптең майҙаны 1750 квадрат метрға тиклем ҙурайҙы. Ә балалар баҡсаһы итеп торлаҡ йорт үҙгәртеп ҡоролдо. Хәҙер педагогтарға һәм тәрбиәләнеүселәргә иркенерәк тә, йылыраҡ та, хәүефһеҙерәк тә буласаҡ: элек балалар баҡсаһы иҫке ағас бинала урынлашҡайны.\nОшо уҡ райондың Ямаш ауылында реконструкциянан һуң Мәҙәниәт йорто асылыуын байрам иттеләр. Эштәр июнь айында башланғайны. Хәҙер иҫке клубты танырлыҡ та түгел – уның урынында үҙ статусына тулыһынса тап килгән ысын Мәҙәниәт йорто ҡалҡып сыҡты.\nДыуан районында республиканың төньяҡ-көнсығышында берҙән-бер ауыл хужалығы профилендәге уҡыу йорто – аграр техникум үҙгәртеп ҡорола. Техникумды уҙған быуаттың 90-сы йылдарында уҡ реконструкцияларға ҡарар итәләр, әммә килеп сыҡмай: 2000 йылда эште туҡтаталар. Бына 2009 йылдың октябрендә генә төҙөүселәр ҡайтанан эшкә тотона. Әлеге көндә эштәр тамамланыуға яҡынлаша, биҙәү һәм түбә ябыу эштәре бара.\nМортаза Рәхимов булған һуңғы объект — «Янғантау» санаторийы эргәһендәге дөйөм белем биреү мәктәбе. Унда әле реконструкция алып барыла, төкәтмә иҫәбенә мәктәптең майҙаны ике тапҡырға ҙураясаҡ.\nАвтор:Евгений Рәхимҡолов, Эльвира Латипова\nТеги:бр президентыэш сәфәрҙәретөҙөлөш


ИШЕМБАЙҘА ВӘЛИДИ УҠЫУҘАРЫ ҮТТЕ » Всемирный Курултай (конгресс) башкир\nВсемирный Курултай (конгресс) башкир » Новости » В Башкортостане » ИШЕМБАЙҘА ВӘЛИДИ УҠЫУҘАРЫ ҮТТЕ\nавтор: 147258951 | Просмотров: 666\nХалыҡ-ара телдәр, яҙма әҙәбиәт һәм мәҙәниәткә арналған Республика форумы башҡорт халҡының бөйөк улы Әхмәтзәки Вәлиди Туғандың тыуыуына 125 йыл тулыуға һәм ХХ Вәлиди уҡыуҙары сиктәрендә уҙғарылды. Уның эшендә Өфөнән билдәле тарихсы ғалимдар М.М. Ҡолшарипов, М.Н. Фархшатов, Башҡортостан Республикаһы Мәғариф министрлығынан вәкилдәр һ.б. ҡатнашты.\nМәртәбәле форумға республиканың 22 районынан һәм 7 ҡалаһынан 81 уҡыусы йыйылды. Сара уҡыусыларҙы ғилми-эҙләнеү эштәренә йәлеп итеү, улырҙы тыуған телгә, тыуған телде һаҡлауға, үҫтереүгә йүнәлтеү һәм бөйөк ғалим, тюрколог, йәмғиәт эшмәкәре Әхмәтзәки Вәлиди Туғандың әҙәби һәм ғилми мираҫын өйрәнеү маҡсатында үткәрелде.\nФорумға килгән ҡунаҡтар Әхмәтзәки Вәлиди Рәсәй федерализмын булдырыуҙағы баһалап бөткөһөҙ ролен, сәйәси һәм ғилми эшмәкәрлеген Рәсәйҙә генә түгел бөтә донъя кимәлендә оло әһәмиәткә эйә булыуын билдәләп үтте . Бөгөнгө көндә уның әҙәби һәм ғилми мираҫы әһәмиәтенең юғары булыуын һыҙыҡ өҫтөнә алдылар.\nФәйзуллин Ә.Ғ. Ишембай ҡалаһы һәм районы башҡорттары ҡоролтайы рәйесе, Ә.Вәлиди исемендәге 2-се һанлы республика башҡорт гимназия-интернаты директоры.\nҠОРОЛТАЙҒА ӘЙТЕР ҺҮҘЕМ БАР.


Мәртәбәле исемгә күптән лайыҡ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Мәртәбәле исемгә күптән лайыҡ\nМәртәбәле исемгә күптән лайыҡ 05.09.2012 // Әҙәбиәт\nХәсән Назар! Уның менән осрашһам йә иҫкә килеп төшһә, күңелде үкенес тойғоһо семетеп алғандай. Ғүмере буйы халҡым, илем, телем тип янып йәшәгән һәм ижад иткән, Салауат Юлаев исемендәге дәүләт премияһы лауреаты булған атаҡлы шағирыбыҙға әле булһа “Башҡортостандың халыҡ шағиры” тигән мәртәбәле исем бирелмәүенә үкенес тойғоһо ул!\nХәсән ағай Назарҙың шиғриәте тураһында яҙып тороуҙың кәрәге юҡ, минеңсә: был ижад күптән инде халҡыбыҙҙың аҫыл хазинаһына әйләнгән, уның исеме “халыҡ шағиры” булып кешеләрҙең йөрәгенә һеңгән, әҫәрҙәрендәге шиғри юлдар һеңгәҙәтә бәрер һүҙ ҡоралына әүерелгән. Ә инде Башҡортостандың халыҡ шағирҙары Мостай Кәрим, Назар Нәжми, Рауил Бикбаев кеүек әҙәбиәтебеҙҙең аҡһаҡалдары Хәсән Назар ижадын юғары баһалаған тос һүҙҙәрен күптән әйтте. Был, әлбиттә, минең генә теләгем түгел, “Башҡортостан” гәзите редакцияһына килгән бихисап хаттар ҙа раҫлай быны. Шуларҙың бер нисәһен һеҙҙең иғтибарға тәҡдим итәбеҙ.\nХәсән Назар менән миңә бергә эшләргә лә тура килде. Шиғри йәнле кеше ул. Ысын мәғәнәһендә — халҡыбыҙҙың улы. Шиғырҙарындағы образдарға, фәлсәфәүи фекерҙәргә һоҡланмау мөмкин түгел.\nӘҫәрҙәре юҡҡа ғына мәктәп программаһына индерелмәгән! Ләкин оло шағирыбыҙҙың әле булһа “Башҡортостандың халыҡ шағиры” тигән маҡтаулы исеме юҡлығына йән әсей.\nМин Хәсән Мөҙәрис улын халыҡ шағиры тип уйлай инем. Күптән түгел уға был исемдең бирелмәгәнен белеп, хайран ҡалдым. Шундай ялҡынлы шиғырҙар яҙған шағир был исемгә, һис шикһеҙ, лайыҡ!\nШиғриәтте мин ғүмер буйы үҙ иттем, шуға ла фекеремде белдерергә хаҡлымындыр. Хәсән Назарҙы башҡорт әҙәбиәтенең сағыу вәкиле тип икеләнмәй әйтә алам. Уның шиғырҙарын уҡып күңелемә дауа табам, рухиәтемде байытам. Мостай Кәрим, Назар Нәжми, Рәми Ғарипов, Рауил Бикбаев кеүек оло быуын ижадсылар рәтенә ҡуям Хәсән Назарҙы.\nБөгөн дә уның дәртләнеп ижад итеүе, яңынан-яңы китаптары донъя күреүе беҙҙе ҡыуандыра. Тыуған илде, телебеҙҙе һөйөргә өйрәткән, иманға һәм әҙәпкә әйҙәгән әҫәрҙәре шул тиклем тәрбиәүи көскә эйә.\nБар ғүмерен кешелеккә хеҙмәт итеүгә арнаған шағирҙың ижады лайыҡлы баһаланырға тейештер. Шәхсән мин Хәсән Назарҙы күптән халыҡ шағиры тип иҫәпләйем.\nБашҡортостандың атҡаҙанған мәғариф хеҙмәткәре.\nХәсән Назарҙың исеме шиғриәт һөйөүселәрҙең күңелендә ныҡлы урын алған. Быны мин, китапхана мөдире булараҡ, уның шиғри йыйынтыҡтарын халыҡтың йыш һорауынан сығып әйтәм. Хәсән Назарҙың осрашыуҙарҙа, ижади кисәләрҙә, телевидение аша сығыштарында аҙ һөйләп тә, күпте аңлатҡан фәһемле телмәрен йотлоғоп тыңлайым. Шөкөр, уның әҫәрҙәре лә һутлы, тос фекерле.\nҒәҙелһеҙлеккә әсенеп, кире күренештәргә түҙә алмай, әрнеп яҙған шиғырҙары үҙәктәргә үтә.\nАғыу ҙа ул, дарыу ҙа ул тибеҙ.\nЭсә белеп кенә эс, тибеҙ.\nЭсә белеп кенә эсә торғас,\nҠырыла бит милли күсебеҙ.\nӘ Ватаныбыҙ, туған телебеҙ хаҡындағы шиғырҙары алтындан ҡиммәтлерәк.\nрухың бөркөткә тиң,\nМоңоң тәрән һинең,\nТел ҡеүәһе ниндәй,\nһүҙ ҡеүәһе! —\nЙөрәгемде шулар яҡтыртты.\nХәсән Назар әҙәбиәт һөйөүселәргә оҫта тәржемәсе булараҡ та киң билдәле. А. Пушкин, А. Блок, Р. Ғамзатов, И. Гете, Н. Некрасов, А. Твардовский, А. Филиппов кеүек әҙиптәрҙең әҫәрҙәренең башҡорт теленә тәржемәһен дә яратып уҡыйбыҙ.\nИлен, телен хәстәрләп, ҡурсалап йәшәгән шәхестәребеҙҙе иҫән-һау сағында ҡәҙерләргә кәрәк. Ижадына тоғро ҡалған, донъя ауырлыҡтарына бөгөлөп төшмәгән, халҡына, иленә фиҙаҡәр хеҙмәт иткән күренекле замандашыбыҙ, тере классик Хәсән Назар күптән инде халыҡ шағиры исеменә лайыҡ.\nХөрмәтле уҙаманыбыҙға ошо исем бирелһә, уның тағы ла илһамланып яҙылған яңы шиғырҙарын уҡырға насип булыр. Беҙ һеҙҙең урынлы һәм үткер һүҙегеҙгә мохтажбыҙ, хөрмәтле Хәсән ағай!\nауыл китапханаһы мөдире.


Бергәләп халыҡ яҡлы\nДөйөм Рәсәй халыҡ фронтының Башҡортостан буйынса төбәк штабы журналистар өсөн семинар ойошторҙо. Уның маҡсаты халыҡтың финанс белемен күтәреү.\nБилдәле булыуынса, ватандаштарыбыҙҙың күбеһе көндәлек тормошта банк кредиттары менән файҙалана. Мәҫәлән, бөгөн Башҡортостанда йәшәүселәр алған кредит күләме 274 миллиард самаһы тәшкил итә. Ләкин ҡайһы бер осраҡтарҙа кешеләрҙең килешеүҙе ентекле уҡымауы, йә уның шарттарын тулыһынса аңлап етмәүе ҡыйынлыҡтар тыуҙыра. Айырыуса был осраҡтар микрофинанс ойошмаларына мөрәжәғәт итеүселәр араһында теркәлә. Бында бурысҡа алған 10 меңенде 100 мең һум итеп ҡайтарып алыуҙары ихтимал. Әйткәндәй, 1 ғинуарҙан бындай практика мутлашыуға тиң. Тейешле төҙәтмәгә ярашлы, банк йә башҡа финанс учреждение кешегә биргән кредиттан 4 тапҡырға күберәк аҡса талап итә алмай. Дөйөм Рәсәй халыҡ фронты активистарын шулай уҡ һуңғы арала йыш осраған косметиканы кредитҡа һатыу күренеше лә борсой.


Дуҫтар! Салауат Әбүзәрҙең “Ағиҙел” журналында донъя күрәсәк “Күктән төшкән кеше” тип аталған өр-яңы повесынан тағы бер өҙөктө тәмләй тороғоҙ.\n...Әҙәм һөйләп бөтмәне, шәфҡәт туташы эйәртеп, бүлмәгә Тарзан менән Маугли килеп инде. – Ну-ка, һаҫыҡ артығыҙҙы асығыҙ! – тип ҡысҡырҙы Маугли. Бойороҡҡа бойһоноп, һәр береһе ыштанын төшөрҙө. Шәфҡәт туташы өйрәнелгән хәрәкәттәр менән тиҙ арала асыҡ осаларға энә ҡаҙап сыҡты.\nБыларҙың ҡушҡанын Президенттың да тыңлаусан малайҙарса үтәүен күреп, Хыялыйға өндәште Әҙәм:\n– Президетты ла бар тип белмәйҙәр әллә?..\n– И-и, быларға нимә ул Президент. Бөтә власть – улар ҡулында. Беҙҙең Президенттың исеме булһа ла, есеме юҡ... – тине Хыялый бышылдап.\n– Ә һин нимә аңшайып тораһың, һал ыштаныңды! – тип екерҙе Маугли быларҙы күҙәтеп торған Әҙәмгә.\n– Мин?! Миңә кәрәкмәй! – Әҙәм артҡа сигенде.\n– Һиңә нимә кәрәген беҙ хәл итәбеҙ, аңланыңмы!? Сис ыштаныңды!\nХыялый хәлдең ҙурға китеүенән шөрләп, Әҙәмдең ҡолағына шыбырлыны:\n– Ҡарышма! Улар барыбер үҙенекен эшләй.\n– Юҡ! – тип Тарзандың ҡулын этте Әҙәм. Был тиклемен көтмәгән санитарҙың төҫө үҙгәреп китте.\n– Һин шулаймы ни әле!.. Маугли, бир күлдәкте! – тип иптәшенә ҡысҡырҙы ул. Әзмәүерҙәй ике ир Әҙәмгә “һә” тигәнсе оҙон еңле күлдәк кейҙереп, ҡулдарын ҡаушарып бәйләп тә ҡуйҙы. Шул арала осаһына энә ҡаҙанылар.\n– Ҡаршылашһаң, шулай була! – тине Маугли ҡәнәғәт кеткелдәп. – Хәҙер ят инде тыпырсынып.\nТарзан менән Маугли шәфҡәт туташы артынан сығып киткәс, Әҙәм эргәһенә Хыялый килде:\n– Әйттем бит, ҡарышма, тип. Уларға ҡаршы тороу мөмкинлеге юҡ.\n– Нисек улай? – тип һөйләнде тәне ойой башлаған Әҙәм. – Ә хоҡуҡтар?\n– Һин нимә, күктән төштөңмө? – Хыялый баш сайҡаны. – Ана, һиңә кейҙерелгән күлдәк ул хоҡуҡ.\n– Ни өсөн миңә был күлдәкте кейҙерҙеләр?\n– “Тынысландырыу күлдәге”. Хәйер, һәр беребеҙгә кейҙерелгән... – тине Хыялый ауыр һулап.\n– Бер кемдә лә юҡ бит. – Был нимә һөйләй әле тигәндәй, Хыялыйға шикле ҡараш ташланы Әҙәм.\n– Йәнебеҙгә кейҙерелгән. Күҙгә күренмәй, ә йәнебеҙҙе ҡыҫа... – тине Хыялый. Уның зәңгәр күҙҙәрендә сикһеҙ ғаләм киңлеге сағылып киткәндәй булды. Ошо ҡараштар тәрәнлегендә ниндәйҙер ғазаплы яңғыҙлыҡ һағышын тойҙо Әҙәм. Күлдәк эсендә уңайһыҙ ине уға, Хыялыйға өндәште:\n– Сис әле күлдәкте.\n– Сисә алмайым... – тине Хыялый ситкә ҡарап.\n– Нисек инде, сисә алмайһың?\n– Шулай. Әйттем бит, мин дә ошо күлдәктә...\n– Юҡты һөйләмә, күреп торам, һин бит – азат!\n– Азатлыҡ тыштан түгел, эстән башлана... Ә унда – күлдәк... – Сәйер һөйләй был. – Сабыр ит, өйрәнерһең... Тәүҙә шулай ҡыйын була... Күнергә теләмәһәң, бында процедуралар күп. Күндерерҙәр...


Яҙғыйорт — Башҡорт Википедияһы\nЯҙғыйорт (рус. Язги-Юрт) — Башҡортостан Республикаһының Салауат районындағы ауыл. Лағыр ауыл Советына ҡарай. 2010 йылдың 14 октябренә халыҡ һаны 259 кеше булған. ОКАТО коды — 80247825005.\n10 Шулай уҡ ҡарағыҙ:\nРайон үҙәгенә тиклем (Малаяҙ): 16 км\nАуыл Советы үҙәгенә тиклем (Лағыр): 9 км\nЯҡындағы тимер юл станцияһы (Мөрсәлим): 44 км\nҒәлина Рафиға Арыҫлан ҡыҙы (15.03.1951), театр һәм кино актёры. 1973 йылдан Башҡорт дәүләт ҡурсаҡ театры, 1974 йылдан Салауат, 1991 йылдан — Стәрлетамаҡ башҡорт дәүләт драма театры актёры, бер үк ваҡытта 1994—2008 йылдарҙа Стәрлетамаҡтағы Башҡортостан республика мәҙәниәт техникумы уҡытыусыһы. 1982 йылдан СССР Театр эшмәкәрҙәре союзы ағзаһы. Башҡортостан Республикаһының халыҡ артисы (1994).\n↑ Яҙғыйорт ауылы «Госсправка» сайтында\nАдминистративно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. (рус.) (Тикшерелеү көнө: 7 декабрь 2020)\nАсфандияров А. З. История сёл и деревень Башкортостана и сопредельных территорий — Уфа: Китап, 2009. — 744 б. — ISBN 978-5-295-04683-4. (рус.) (Тикшерелеү көнө: 7 декабрь 2020)\nЯҙғыйорт // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелеү көнө: 6 декабрь 2020)\nhttps://ba.wikipedia.org/w/index.php?title=Яҙғыйорт&oldid=1018138 ҡабул ителгән\nПоследний раз редактировалась 14 март 2021 в 10:48\nБыл бит һуңғы тапҡыр 10:48 14 март 2021 үҙгәртелгән.


Республикала радиация авариялары һәм һәләкәттәре ҡорбандарын иҫкә алалар // Йәмғиәт | новости башинформ.рф\nРеспубликала радиация авариялары һәм һәләкәттәре ҡорбандарын иҫкә алалар\n12:21, 26 апреля 2016 Йәмғиәт\nРеспубликала радиация авариялары һәм һәләкәттәре ҡорбандарын иҫкә алалар Фото: Андрей Старостин\nӨФӨ, 2016 йыл, 26 апрель. /«Башинформ» мәғлүмәт агентлығы, Арина Рәхимҡолова/.\nБөгөн, 26 апрелдә, Башҡортостанда Радиация авариялары һәм һәләкәттәре эҙемтәләрен бөтөрөүҙә ҡатнашыусылар көнө билдәләнә. Был дата рәсми календарҙа Чернобыль атом электр станцияһындағы авариянан һуң 26 йыл үткәс барлыҡҡа килә. Быйыл ошо һәләкәткә 30 йыл тула.\nФажиғә эҙемтәләрен бөтөрөүҙә Башҡортостандан 12 мең кеше ҡатнаша. Бөгөн республикала 2400 самаһы ликвидатор йәшәй.\nӨфөлә төп саралар бөгөн ҡаланың төньяҡ өлөшөндә ойошторола. Мәҫәлән, көндөҙгө сәғәт 2-лә Беренсе Май урамындағы скверҙа буласаҡ һәйкәл урынында сәскә һалыу тантанаһы була. Һуңынан Ҡала мәҙәни-ял итеү үҙәгендә (элекке «Химик» мәҙәниәт йорто) авария эҙемтәләрен бөтөрөүселәргә Почет грамоталары һәм рәхмәт хаттары тапшырыла. Тантаналар сағыу концерт менән тамамлана.\nИҫтәлекле дата алдынан Өфө райондары хакимиәттәрендә ликвидаторҙарҙы миҙалдар менән бүләкләү тантаналары уҙҙы. Шулай уҡ Чернобыль атом электр станцияһындағы аварияны бөтөрөүҙә ҡатнашыусылар өсөн «тура бәйләнеш» ойошторолдо.\nБыл көндә республиканың бөтә район һәм ҡалаларында Чернобыль фажиғәһе ҡорбандары һәйкәлдәренә сәскә һалыу, тематик концерттар һәм башҡа мәҙәни саралар уҙа.\nТеги: иҫтәлекле дата


Крайҙы өйрәнеү музейында ҡунаҡта. - 14 Апреля 2017 - МКУ Управление образования МР Нуримановский район РБ\nГлавная » 2017 » Апрель » 14 » Крайҙы өйрәнеү музейында ҡунаҡта.\nКрайҙы өйрәнеү музейында ҡунаҡта.\nБашҡорт теле һәм әҙәбиәтен туған тел һәм шул уҡ ваҡытта дәүләт теле булараҡ өйрәнгән уҡыусыларҙа телгә ҡарата ҡыҙыҡһыныу арттырыр өсөн төрлө алымдар ҡулланам. Шул алымдарымдың береһе -ул үҙебеҙҙең районда урынлашҡан музейҙарға сәйәхәт.\nКүптән түгел генә, 9 класс уҡыусылары менән үҙемдең тыуған ауылым, башҡорт әҙәбиәте тарихына беренсе роман яҙыусы булып килеп ингән Ғайнан Хәйри уҡыған Иҫке Күл мәктәбенең “Крайҙы өйрәнеү музейы” на сәйәхәт ҡылдыҡ.\nМузей етәксеһе - Бәҙертдинова Нәфисә Ғәйетҡол ҡыҙы беҙҙе мәктәп менән таныштырҙы, ә һуңынан үҙе етәкләгән музейға саҡырҙы.\nМәктәп музейы бер нисә бүлектән тора. Бына улар:\n1. Ауыл тарихы.\n2. “Гайнан Хәйри-йәшлек йырсыһы” .\n3. Колхоз тарихы.\n4. Күренекле шәхестәр.\n5. Мәктәп тарихы йәки йылъяҙмаһы.\n6. Бөйөк Ватан һуғышында ҡатнашҡан яугирҙарға бағышланған.\n7. Боронғо башҡорт йорто - бында ауыл халҡынан йыйып алынған экспонаттарҙан ыҡсым ғына ауыл йорто һәм боронғо башҡорт халҡының көнкүреш кәрәк-яраҡтары тупланған..\nНәфисә Ғәйетҡол ҡыҙы беҙгә улар тураһында бик матур, эстәлекле итеп һөйләне, таныштырҙы. Балаларҙа бигерәк тә яҡташ яҙыусыбыҙ Ғайнан Хәйриҙең тормош һәм ижад юлы һәм борон башҡорт халҡы үҙ тормошонда ҡулланған көнкүреш әйберҙәре ҡыҙыҡһыныу уятты. Музей етәксеһе был әйберҙәрҙең ҡайҙан, кемдән, ҡайһы ваҡытта алынғанын тасуирлап һөйләһә, Ғайнан Хәйриҙың шәжәрәһе, “Боролош” романы менән таныштырғанда уҡыусылар уның ижадына, үҙҙәре лә һиҙмәҫтән, мөкиббән инеп китте.\nБер сәғәткә тип иҫәпләнгән ваҡытты, ике сәғәткә һуҙып, музей етәксеһе Нәфисә Ғәйетҡол ҡыҙына рәхмәттәр әйтеп, матур тәьҫораттар менән таралдыҡ.


Кеше кейемен кеймә!\n16 Февраль 2020, 20:45\nВаҡыт барыһына ла дауа. Беҙ ҙә әкренләп фажиғәле үлем тураһында онота башланыҡ. Тик бына мәрхүмәнең кейемдәрен алған ҡыҙыбыҙ ғына йыш ауырый башланы. Төндәрен йоҡлай алмай һаташып сыға, ябығып, йонсоп китте. Бер көн уның әсе тауыш менән ҡысҡырғанына уянып киттек...\nКеше әйберен кейергә ярамай, тигән һүҙҙәрҙе йыш ишетергә тура килә өлкәндәрҙән. Тик кем быға иғтибар бирә? Айырыуса йәш саҡта. Студент йылдарында бер-береңдең әйберен кейеү ул ғәҙәти хәл була торғайны.\nШулай, беҙ ҙә 4 ҡыҙ бер бүлмәлә йәшәнек. Күңелле йәшлек йылдары. Төшкә тиклем лекцияларҙы анан-бынан тыңлап ултыраһың да, төштән һуң баш ҡала буйлап гиҙәһең, ятаҡ тормошо менән ҡайнайһың, ғашиҡ булаһың... Һиҙелмәй ике йыл үтеп тә китте. Ҡышҡы каникулдан һуң бер ҡыҙыбыҙ уҡырға килмәне. Тәүҙә һуңлабыраҡ киләлер, тип уйланыҡ. Тик тиҙҙән уның фажиғәле рәүештә һәләк булғанын ишетеп ҡалдыҡ. Аптырауыбыҙҙың, ҡурҡыуыбыҙҙың сиге булманы. Нисек инде улай?! Әле генә бергәләшеп, бер ғаилә булып тигәндәй йәшәй инек бит. Тиҙҙән уның ата-әсәһе бүлмәгә килде. Ҡайғынан ҡара янған әсә кеше ҡыҙының әйберҙәрен тотоп иланы ла иланы. Унан беҙгә: “Мин ҡыҙымдың бар әйберҙәрен алмайым. Бына кейемдәрен һеҙгә ҡалдырам. Уның төҫө итеп кейегеҙ”,-тине. Әйткәндәй, һәләк булған әхирәтебеҙҙең кейем-һалымы бик матур, модалы һәм күп ине. Уның ата-әсәһе ҡайтып киткәс, беҙ карауатта өйөлөп ятҡан кейемдәрҙе ҡарай башланыҡ. Тик мине уларҙы алыуҙан ниҙер этәрҙе, күңелем тартманы, тиҙәр халыҡ телендә. Ә бер әхирәтебеҙ – бошмаҫ йәнле һикрәндәк ҡыҙыҡай шунда уҡ кейемдең һәр береһен кейеп ҡарай башланы. Әкренләп мәрхүмә булған ҡыҙҙың бар әйберҙәре уның сумаҙандарына күсеп бөттө.\nВаҡыт барыһына ла дауа. Беҙ ҙә әкренләп фажиғәле үлем тураһында онота башланыҡ. Тик бына мәрхүмәнең кейемдәрен алған ҡыҙыбыҙ ғына йыш ауырый башланы. Төндәрен йоҡлай алмай һаташып сыға, ябығып, йонсоп китте. Бер көн уның әсе тауыш менән ҡысҡырғанына уянып киттек. Ул ҡалтырай, илай, тыныслана алмай. Әҙ генә тынысланғас, ул барыһын да һөйләп бирҙе. Баҡһаң, ул һәләк булған әхирәтебеҙҙе нисек ыҙалатып үлтергәндәрен тоя икән. Күҙен йомоп, әҙ генә йоҡлап китеүе була, бар шул мәхшәрҙе үҙенең тәнендә тоя. Һәм һәләк булған әхирәтебеҙ: “Ярҙам ит миңә, ярҙам ит!”-тип уның төштәренән китмәй икән.\nБер килке аптырап ултырғас, әхирәтебеҙгә кейемдәрҙән ҡотолорға кәңәш иттек. Сөнки һәләк булған ҡыҙ тик уның төшөнә инә, мәхшәрҙе ул ғына күрә. Беҙ быны уның кейемдәрен кейеп йөрөү менән бәйләнек. Әхирәтебеҙ ныҡ ҡына уйланды. Унан кейемдәрҙе таратып бөттө. Тик матур ғына тунды кемгәлер бирергә йәлләне. Беҙ күпме өгөтләһәк тә, унан ҡотолоуҙан баш тартты. Һөҙөмтәлә, ана шул туны өсөн үҙен ҡышҡы төндә саҡ үлтереп китмәнеләр. Дөрөҫөрәге, артынан килеп, башына һуғып, тунын систереп алғандар. Әхирәтебеҙ ике айҙан ашыу дауаханала ятып, уҡыуын тамамлай алмай, ауылына ҡайтып китте.\nҺәр кешенең үҙ энергияһы. Был көс ул тотонған әйберҙәргә лә, кейеменә лә, йортона ла – барлыҡ ергә һеңә. Кешеләрҙең энергияһы бер-береһенеке менән тап килмәүе, хатта “һуғышыуы” ла ихтимал. Шуға күрә беҙ боронғо ҡарашлы тип һанаған өләсәйҙәр ҙә быны белеп, аңлап йәшәгән.


Хәйер, бурыс һәм бәрәкәт тураһында » Башкортостан кызы | Башҡортостан ҡыҙы\n«Эй Хоҙайым, мине ваҡ аҙымдар яһау сәнғәтенә өйрәт», – тигән Сент Экзюпери. Тормошобоҙҙоң камил булмауына зарланып, билдәһеҙ киләсәктә уны ҡырҡа үҙгәртеү өсөн ниндәй ҡаһарманлыҡ ҡылыу хаҡында баш ватҡансы, көнитмешеңде яҡшыртыу өсөн көн дә бәләкәй генә берәй эш ҡылыу арыуҙыр. Мәҫәлән, хәйер биреү. Һәр мосолманға йыл да мотлаҡ фарыз булған Рамаҙан айы аҙағында бирә торған фытыр саҙаҡаһы менән хәлле кешеләрҙең йылына бер мал-мөлкәтенең ҡырҡтан бер өлөшө күләмендә түләгән зәҡәтенән тыш, һәр кем үҙ теләге менән дә хәйер-саҙаҡа бирә ала. Киң мәғәнәлә алғанда, саҙаҡа – ул Аллаһы Тәғәлә хаҡына ҡылынған ниндәй ҙә булһа изге эш, ғәмәл. Мөхәммәт пәйғәмбәребеҙ(с.ғ,с.): «Мөлкәтегеҙҙе зәҡәт менән һаҡлағыҙ, ауырыуҙарығыҙҙы хәйер менән дауалағыҙ, бәләләрегеҙҙе доға менән бороғоҙ», – тигән.\nмуллыҡ һәм бәрәкәттең аҡса менән генә үлсәнмәүен дә иҫтән сығармаҫҡа кәрәк. Ҡайһы берәүҙәргә Аллаһы Тәғәлә малды тәңкә менән түгел, ә мөмкинлектәр аша ла бирә. Мәҫәлән, кешеләр йыш ҡына машиналы йә йортло булыуға бөтөнләй аҡсаһыҙ көйө, һәләттәре һәм ныҡышмалылыҡтары аша килә. Шуға ла тормошта аҡсаға түгел, ә муллыҡҡа ынтылырға кәрәк.


“Даун сирле баламды ҡалдырып киттем”\n19 Апрель 2020, 23:40\nИрҙе Даун сирле малай ҡаршы ала.\n(Земфира Байбулдинаның “Бәйләнештә” селтәренән. Аҙағы.)\n- Ирегеҙ ғәфү үтендеме? – тип һораным.\n- Юҡ, күҙемә тура ҡарап әйтмәне, әммә ғаилә дуҫтарыбыҙға үҙ яҙмышын һөйләп, күңелен бушатҡанда әйтеп ҡуйған, эх, ахмаҡ булғаным, шуға ла мине хоҙай рәхәтләнеп кәрәген бирҙе,тип. ... Ул үҙенән өлкән бер ҡатынға өйләнде, тип әйттем бит, шуның менән һаман йәшәйҙәр. Минең рәнйештәрем, ҡалдырып киткән ҡыҙыбыҙҙың рәнйеше уны ла ситләп үтмәне. Аҙаҡ\nдуҫтарым һөйләүе буйынса белдем. Өйләнеп йәшәй башлағас, ҡатыны,әсәйем ҡаршы минең , ҡатынын ташлап киткән иргә кейәүгә сығыуыма, тип уны ауылына ла алып ҡайтмаған, туғандары менән дә таныштырмаған. Һәр аҙна йома көн эшенән һуң, әсәйемде ҡарарға кәрәк, яңғыҙы, тип үҙе генә ҡайтып йөрөгән. Бер йыл йәшәгәс, ир түҙмәй артынан ауылға бара. Шунда асыҡлана ла инде, ни өсөн ирен ауылға алып ҡайтмауы.12 йәштәр тирәһендәге Даун сирле малай ҡаршы ала ирҙе.\nҺуңынан ул баланы ирем үҙ исеменә яҙҙыра, Өфөгә алып килә, ҡарай, төрлө реабилитацион үҙәктәрҙә шөғөлләнәләр, малайы, атай, тип йөрөтә икән үҙен. Башҡа бала табалмай ҡатыны. Дуҫтарымдың миңә һөйләрен һиҙеп тә мин белһен өсөн һөйләгән ул. Хәҙер икенсе бисәһенең туғандарына ул - герой! Ныҡ хөрмәт итәләр икән үҙен. Тик белмәйҙәр генә, ул ир ҡасандыр үҙе Даун синдромы балаһынан баш тартҡанын. Тормош шулайҙыр инде, маңлайыңа яҙылғандан ҡасып ҡотолоп булмай! - Ҡатын бер аҙ асыуланып, берсә ҡыуанып, аҙыраҡ көнләшеп тә һөйләүен белде. Ошо мәл мин уның йөҙөндә оло хәсрәт ,ҡарашында боҙ һалҡынлығын тойҙом. Юҡ, ҡасандыр ҡалдырып киткән балаһын эҙләргә йыйынмай ул, сөнки тел төбөнә ҡарағанда, ейәнен әле ҡайҙа ҡуйырға белмәй! (Дуҫтар,насип булһа, дауамы киләсәктә китабымда баҫылып сығасаҡ. Хәбәр итермен).


Төбәк үҫеше—иғтибар үҙәгендә\nСибай ҡалаһында «Урал аръяғын үҫтереүҙең биш йыллығы» девизы аҫтында «Берҙәм Рәсәй» партияһы активының осрашыуы үтте. Унда Урал аръяғы төбәгендәге фирҡәнең урындағы бүлексәләре сәркәтиптәре һәм ағзалары йыйылды. Активтың осрашыуы бынан 6 йыл элек 2010 йылда Урал аръяғын комплекслы үҫтереү программаһы ҡабул ителгән Балалар ижады үҙәгендә үтте.\nТап шул мәлдә көрсөккә терәлә барған төбәккә йән өрөүгә илтеүсе механизм эшкә көйләнгәйне. Ҡыҫҡа ваҡытҡа иҫәпләнгән программа урында социаль һәм сәнәғәт объекттары төҙөүгә ҙур этәргес булды.\nУрал аръяғын аяҡҡа баҫтырыуға 71 миллиард һумдан ашыу бюджет аҡсаһы ебәрелгән. 10 мең эш урыны булдырылған. 5 йыл эсендә Сибай ҡалаһында 43 күп ҡатлы йорт сафҡа ингән. Баймаҡ һәм Хәйбулла райондарында мул ғына уңыш йыйыла. Иген баҫыуҙарынан йыйып алған уңыштың гектар ҡеүәте быйыл 20 центнерҙан ашыу тәшкил итә. Бөрйән районы халыҡ иҫәбенә һалынған инвестиция күләме буйынса алдынғы урынды биләй. Быларҙың барыһы ла властың ярҙамы һәм эшкә яңыса ҡарау алымы һөҙөмтәһе, тип билдәләне «Берҙәм Рәсәй» партияһының Юғары советы ағзаһы Рөстәм Хәмитов.\nЙыйылышта Рөстәм Хәмитов: «Үрҙә әйтелгәндәр маҡтаныу, кешеләрҙең аңын томалау түгел, ә башҡарылған аныҡ эштәр. Барыһы ла ныҡлы тикшерелә, күп хеҙмәт һалынғаны асыҡ күренә. Үҙ хаталарыбыҙҙы ла беләбеҙ. Уларҙы йәшермәйбеҙ, төҙәтеү юлдарын эҙләйбеҙ. Шуға күрә 18 сентябрҙә буласаҡ һайлауға тыныс күңел менән барабыҙ. Йәштәр урында төпләнһен өсөн эш урындарын күбәйтеү зарур. Был иң беренсе нәүбәттә, Сибай ҡалаһына ҡағыла, сөнки таусылар төйәге—Урал аръяғының үҙәге булып тора. Еңел сәнәғәт, ағас эшкәртеү һәм башҡа тармаҡтар артабан үҫеш талап итә. Яңы предприятиелар асылһа, яңы эш урындары ла буласаҡ, урындағы ҡаҙнаға һалым килеме лә күбәйәсәк. Шул ваҡытта йәштәр эш эҙләп алыҫ тарафтарға юлланмаҫ,—тине. —Урындағылар үҙҙәре әүҙемлек күрһәтә башланы. Халыҡ тәҡдим иткән 100-ҙән ашыу проект «Аныҡ эштәр» проекты сиктәрендә тормошҡа ашырылды: яңы юлдар һалынды, һыу үткәргестәр һуҙылды, социаль объекттар ремонтланды».\nҺуңғы осорҙа Урал аръяғына Республика адреслы инвестицион программаһының 10 проценты йүнелтелә. Элек был һан 6 проценттан да күтәрелгәне юҡ ине. Төбәк фермерҙары аграр сектор субсидияһының сиректән күберәк өлөшөн ала. Был әле башы ғына.\nУрал аръяғын комплекслы үҫтереү программаһы 2020 йылға тиклем оҙайтылды. Алдағы биш йыллыҡҡа планда—бер ярым тапҡырға инвестициялар күләмен һәм эш хаҡын арттырыу. Төбәк райондары ауыл хужалығы продукцияһын етештереүҙе 2 тапҡырға арттырырға тейеш. Тағы 5 мең яңы эш урыны булдырыу мөһим.


Шишмә районының Башҡорт референт үҙәге белгестәре һыналған орлоҡтоң тик 20 процентын уңышлы тип тапҡан\nДәүләт стандартына яраҡһыҙ табылған йәшелсә. Бар продукция ла дәүләт стандарты аҫтында кибет кәштәләренән алынған. Бынан тыш, Рәсәй ауыл хужалығын күҙәтеү идаралығы минераль ашламалар менән байытылған тупраҡҡа ла контроль һатып алыу үткәрҙе. БСТ каналы хәбәрсеһе Азат Ғәлиуллин дауам итә.\nШишмә районының референт үҙәге белгестәре төбәктең ауыл хужалығының береһе килтергән ҡуҙаҡлы культураны тикшерә. Борсаҡтың бер бөртөгө лә иғтибарҙан ситтә ҡалмай. Уның нисек ҡышлауынан сәсеүгә яраҡлы булыу-булмауына баһа бирелә.\nБер үк ваҡытта үҙәк белгестәре махсус тикшереү ҙә алып бара. Баҡсасылыҡ миҙгеле башланыуын миҫалға алғанда, улар йәшелсә, сәскә орлоҡтарына һынау үткәрә. Бөгөн 10 көн элек сәселгән кишер һәм петуньяға һығымталар яһалды. Дәүләт стандарты тип билдәләнеүгә ҡарамаҫтан бар орлоҡтан тик 20 процент самаһы ғына яраҡлашҡан. Тимәк, ҡаптағы яҙыу дөрөҫлөккә тап килмәй тигәнде аңлата. Минераль ашламалар менән байытылған тупраҡ та шулай уҡ һынала.\nБеҙҙең үҙәккә килтерелгән бар ҡаптарҙа ла тупраҡ файҙаланыуға яраҡлы тип яҙылған. Тик, тикшеренеүҙәр бөтөнләй икенсе фекерҙә. Минераль ашламалар йөкмәткеһе күрһәтелгән проценттан түбән. Ул үҫемлекте, шул уҡ орлоҡто ла һәләк итеүенә килтереүе ихтимал.\nҺәҙиә Нәбиева, Рәсәй ауыл хужалығын күҙәтеү идаралығы башҡорт референт үҙәгенең химия-токсикология лабораторияһы мөдире\nҠыҫҡаһы, ҡайһы бер етештереүселәр тупраҡҡа минераль ашламаларҙы тейешле миҡдарҙа бирелмәй. Йәшелсә үрсетмәһе өсөн һыуҙа иреүсән фосфор килограмға 150 миллиграмм, нитрат 200, калий 250 миллиграмдан кәм булырға тейеш түгел. Шуға ла, белгестәр белгән етештереүсенән генә алырға, йә иһә продукцияны махсус лабораторияларҙа тикшерергә кәңәш итә.


Хәмерҙән тура юл – тамуҡҡа! » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Хәмерҙән тура юл – тамуҡҡа!\nУл ҡыҙ ҙа ике бала менән айырылған булған, гел байрамдар ойоштороп, бәләкәй балаларын ҡарамай, аҙналап юғалып та йөрөгән. Ауыр хәл. Аяныс яҙмыш...\nБына шулай сираттағы юғалып йөрөүенең сәбәбелер инде әсәһенең креслола үлеп ултырыуы ла.\nНисә көн шулай ултырғанын бер кем дә белмәй.\nӨс йәшлек бала мәйет янында күпме төндәр йоҡлағандыр инде, ни бары Хоҙайға ғына билдәле.\nҠыҙы ҡайтып ингәндә өйҙән мәйет еҫе аңҡып, тышҡа уҡ сыға башлаған. Ятаҡта йәй көндәрендә лә кеше булмай тиҙәр. Ялға ауыл яғына һыҙыу яғын ҡарайҙар. Кемдең генә ошо тар, һаҫыҡ бүлмәләрҙә интегеп ултырғыһы килһен инде?!\nМоргта ла бер төн булған икән мәрхүмә.\nТуғандары ауылына алып барып ҡуйырға һөйләшкәндәр тигәс, беҙ ҙә, дүрт ҡатын, класташыбыҙҙың ауылына юлландыҡ. Атаһы нигеҙендә бер туған ҡустыһы йәшәй икән. Унда беҙҙе иҫерек ике ир ҡаршы алды. “Бөтә кеше эштә, ҡайҙан кеше табырға ла белмәйем”, – тине аяғында саҡ баҫып торған ҡустыһы. Күршеһендә йәшәүсе бер-ике ҡатын: “Кисә үк белдегеҙ үлгәнен! Алдан һөйләшеп ҡуйыр инең, исмаһам. Халыҡ урмандан кисһеҙ ҡайтмай инде ул. Бесән ваҡыты бит”, – тиеүҙәренә ажырайып, теге иҫерек ир заты: “Бар, вис ҡайтып бөтөгөҙ. Төнөн булһа ла үҙем алып барып күмермен әле!” – тимәһенме!\nКилгән кешеләр аптырашып, бер-береһенә ҡарашып, бер килке иҫһеҙ торҙо.\nМәйетте тәрбиәләп бөтөүгә тағы өс иҫерек ир килеп өҫтәлде. Шулай итеп, төштән һуңға ғына биш иҫерек ир зыярат яғына юл алды. Берәүһенең пакетына килен тейешлеһе ике шешә сәмәйен һалып оҙатып тороп ҡалды. Мәрхүмәне ул көнө ерләүҙәренә өмөттәре һүнеп, халыҡ таралыша башланы. Араһынан кемдер: “Ҡасан ҡәбер әҙер була, оҙатырға тағы йыйылырбыҙ әле. Тик хәбәр итерһегеҙ...” – тине лә, ҡайтырға сыҡты. Беҙ, һабаҡташтары, иҫебеҙҙе йыя алмай ҡапҡа төбөндә ҡатып тороуыбыҙҙы дауам иттек. Көтөүҙән мал ҡайта башланы. Кемдәрҙер һыйырын һауырға өйөнә ашығып ҡайтып китте. Беҙ баҫҡан еребеҙҙә таштай ҡатып тора бирҙек. Сөнки кеше килер ергә китмәүен аңлай инек. Был донъялағы ошо мәхшәрҙе аңлап ятҡан булһа, үҙенең дә ҡабат яҡты донъяларға ҡайтҡыһы килмәҫ ине, моғайын.\nЙәш егет машинала килеп ҡәбер әҙер булыуын хәбәр итеүе булды, мәрхүмәне ат арбаһына һалып, өс әзмәүерҙәй ир ҡәбер яғына ыңғайланы. Беҙ ҙә яйлап ҡына зыярат яғына атланыҡ. Зыярат тышынан ғына хушлаштыҡ беҙ уның менән. Сөнки ҡояш байығайны инде. Ҡәбер эйәһенең рухына арнап кемдер аят уҡыны.\n“Бәхил бул, Әнисә! Хоҙай белеп йә белмәй ҡылған гонаһтарыңды ғәфү итһен», – тип доға ҡылдыҡ та, ҡайтырға сыҡтыҡ.\nСығыу ваҡыты 23-09-2018, 06:00 | Ҡаранылар: 705


Өлфәт Мостафин 172-се һайлау участкаһында тауыш бирҙе\n8 сентябрҙә Өфө ҡалаһы ҡала округы Хакимиәте башлығы Өлфәт Мостафин Берҙәм тауыш биреү көнөндә ҡатнашты.\n8 сентябрҙә Өфө ҡалаһы ҡала округы Хакимиәте башлығы Өлфәт Мостафин Берҙәм тауыш биреү көнөндә ҡатнашты. Ул Өфөнөң Ленин районында Башҡортостан Республикаһы профсоюздары Федерацияһында урынлашҡан 172-се һайлау участкаһында тауыш бирҙе.\nКиң мәғлүмәт сараларының һорауҙарына яуап биреп, Өлфәт Мостафин бөгөнгө көндөң мөһимлеген билдәләп үтте һәм республиканың, уның баш ҡалаһының киләсәге дөрөҫ һайлауға бәйле, тип асыҡланы.\nБөгөн халыҡ Башҡортостан Республикаһының Башлығын һайлай. Бынан тыш, 9-сы һанлы Ҡояшлы һайлау округы буйынса Башҡортостан Республикаһы Дәүләт Йыйылышы — Ҡоролтайына алтынсы саҡырылыш депутаттарын һәм 8-се, 14-се һайлау округы буйынса Өфө ҡалаһы ҡала округы Советына депутаттарын һайлаясаҡтар.


Башҡорт ишандарының иң олуғы » Архив газеты "Йәшлек"\nБашҡорт ишандарының иң олуғы Башҡортостан » Юбилейҙар\nБуласаҠ ишан Зәйнулла Хәбибулла улы 1833 миләди йылдың 25 мартында, шишәмбе көнө хәҙерге Учалы районының Шәрип ауылында донъяға килә hәм 1917 йылдың 2 февралендә Троицк ҡалаhында донъя ҡуя, шул ҡалала уҡ мосолман зыяратында ерләнә. Ишанды ерләшеүгә бик күп халыҡ йыйыла, әллә ҡайҙарҙан ағылалар, мәтам (траур) иғлан ителә, уның вафаты хаҡында Рәсәй гәзиттәре генә түгел, хатта Европа гәзиттәре лә хәбәр итә. Ҡәбере бөгөнгө көндә лә Троицк ҡалаhы мосолмандары тарафынан ҡәҙерләп hаҡлана.\nШәйех Зәйнулла бин Хәбибулланың ниндәй мәшhүр зат булғанын раҫлар өсөн революцияға тиклем Рәсәйҙә мосолман йәмәғәтселегенең иң алдынғы баҫмаларының береhе булған «Ваҡыт» гәзитендә баҫылған некрологта уның хаҡында ни яҙылғанын миҫалға килтереү ҙә етәлер:\n«Зәйнулла хәҙрәт – эске Рәсәйҙәге мәшhүр заттарҙың иң олоhо hәм абруйлыhы. Быуатыбыҙ уның кеүек мәшhүр hәм абруйлы зат күрмәгәндер...\nЗаманында уның hүҙе hәр кемгә закон-шәриғәт ине. Ахыры ғүмеренә тиклем hәр кем уны, олуғ бер шәйех, мөхтәбәр бер ғалим hанап, хөрмәт итте...»\nЗәйнулла хәҙрәттәре бала саҡтан зирәк, hәләтле була. Яҡын-тирәләге мәҙрәсәләрҙе тамамлап бөтөп, бер әҙерәк имам-хатип булып эшләп алғас, артабан Бохарала уҡығыhы килә, әммә моратына ирешә алмай, өҫтәүенә, теләгәнсә уҡыр өсөн аҡсаhы ла булмай. Шулай ҙа Аллаhы Тәғәлә: «Бирәм тигән ҡолома сығарып ҡуйырмын юлына, алам тигән ҡоломдан тартып алырмын ҡулынан», – тигән бит әле, Зәйнуллаға ла форсаты сыға. Ҡаҙаҡтарҙың Жаббас ырыуынан вафат булған Ершибай атлы бик бай кеше өсөн бәҙәл хажы ҡылыуын hорайҙар. Ҡулына мең hум аҡса бирәләр.\nХаждан ҡайтышлай Зәйнулла хәҙрәт Истанбулда туҡтала hәм Наҡшбәндиә тәриҡәтендәге суфыйҙарҙың шул замандағы иң күренекле остазы шәйех Әхмәт Зыяитдин Көмөшханауи хәҙрәттә белем ала. Дәрестәрҙе бик тиҙ үҙләштереп, имтихандарҙы уңышлы тапшырып, ишанлыҡ дәрәжәhе hәм үҙе лә мөриттәр тәрбиәләүгә хоҡуҡ алып ҡайта. Ә суфыйҙарҙың Наҡшбәндиә орденына мөрит булараҡ ул Башҡортостанда саҡта уҡ Силәбе ҡалаhы эргәhендәге Сарҙаҡлы ауылында йәшәгән шәйех Әбделхәким ишан Ҡорбанғәлиев тарафынан ҡабул ителгән була.\nӘйтеп үтергә кәрәктер: донъяла суфый ордендары байтаҡ, мәҫәлән, Башҡортостанда ғына Наҡшбәндиәнән тыш, Йәсәүиә, Ҡобрауиә ордендары ишандарының мөриттәре лә булған.\nИшан Башҡортостанға ҡайтҡас, быға тиклем быҫҡып ятҡан Наҡшбәндиә (Хәлидиә) тәрикәтен алға hөрөүселәрҙең эше дөрләп тоҡана. Әлбиттә, был йәhәттән Зәйнулла ишан hәләтлерәк була. Уның исеме бик тиҙ тарала. Халыҡ та ул өйрәткән тәриҡәтте үҙ итә hәм уның ишанлыҡ итеүенең тәүге йылында уҡ мөриттәренең (йәғни уның тәриҡәтен ҡабул итеүселәрҙең) hаны ете меңгә етә. Халыҡ күпләп уға ағыла. Байрам ваҡыттарында, кеше күп булғанлыҡтан, халыҡ Аҡҡужа ауылы мәсетенә hыймаған, шуға ла йылы ваҡытта Зәйнулла ишан халыҡты ҡырҙа йыйған. Ҡайhы саҡта мең ярым кеше йыйылған саҡтар булған. Учалы районының Аҡҡужа ауылы янында Хәҙрәт тауы бар. Зәйнулла ишан үҙе, тауҙың ҡалҡыу урынына менеп баҫып, мөриттәре менән бергәләп зекер әйткән, уларҙы уҡытҡан.\nЗәйнулла ишандың Ҡөрьәнде, шәриғәтте бик яҡшы белеүе, кешеләрҙе дауалауы ла халыҡты уға ылыҡтырған. Кешегә бер ниндәй ҙә яуызлыҡ ҡылмай, гел изгелектәр генә эшләп көн итеп, фарыз ғәмәлдәрҙән тыш, даими зекер әйтә торғас, суфый паклыҡҡа өлгәшкән hәм Аллаhы Тәғәлә уға әүлиәлек hәләттәре биргән. Ә йомшаҡ hүҙле, сабыр, Аллаhы Тәғәләгә мөкиббән киткән кеше булған Зәйнулла хәҙрәттәренең әүлиәлек hәләттәре шундай кимәлдә була ки: кеше булмаҫ тип ҡул hелтәгән бәндәләрҙе лә ул бер өшкөрөүҙә аяҡҡа баҫтырған, кешеләрҙең уға ҡайҙан, ниндәй уйҙар менән килеүен белеп ултырған, йөҙҙәрсә саҡрым араға күҙ асып йомғансы барып ҡайтып йөрөгән.\nОшо урында әүлиә төшөнсәhенә лә аңлатма биреп китергә кәрәктер. «Ислам». «Энциклопедик hүҙлек» тип аталған хеҙмәттә (Мәскәү, 1991) яҙылыуынса, ғәрәп телендә «вәли» hүҙе Аллаhы Тәғәләнең яратҡан кешеhе, изге мәғәнәhендә ҡулланыла. Ә «әүлиә» hүҙе «вәли» hүҙенең күплектә әйтелеше hәм, башҡортсаға тура тәржемә итhәң, «вәлиҙәр» тигән мәғәнә бирә. Ләкин башҡорт телендә «әүлиә» hүҙе бер кешегә ҡарата ҡулланыла.\nӘт-Тустари, әл-Жунайда hәм Әл-Харраза кеүек IX – Х быуаттарҙа йәшәгән тәүге суфыйҙарҙың хеҙмәттәрендә билдәләнеүенсә, әүлиәләр – дини йәhәттән, бигерәк тә Аллаhы Тәғәләне аңлауҙа камиллыҡҡа өлгәшкән кешеләр. Улар йәшерен ғәйеб ғилемен (күҙгә күренмәгән донъя тураhында) белә hәм Аллаhы Тәғәләне күрә ала.\nFәрәп телендә «карама» тигән hүҙ бар, ул әүлиәләр эшләгән ғәҙәти булмаған, аңға hыйҙырып булмаған эште аңлата. Башҡорт теленә ул «карамат, кирамат» булараҡ килеп ингән, ә «карамат» әлегәсә – «карама»ның күплектә әйтелеше. Шуға ла башҡорттарҙа төрлө кираматтар күрhәтеп йөрөгән әүлиәләр хаҡында хәтирәләр, риүәйәттәр, легендалар күп.\nСуфыйҙар былай тип иҫәпләгән: караматҡа эйә әүлиә (вәли) бәйғәмбәрлеккә дәғүә итә алмай, сөнки уларҙы ундай ялған юлға баҫыуҙан Аллаhы Тәғәлә үҙе hаҡлай; караматты Аллаhы Тәғәлә менән Уның ерҙәге илсеhен ҙурлауға, Ислам юлында эш итеүгә файҙалана; әгәр ҙә мөғжизә бәйғәмбәргә үҙенең тәғлимәтен, динен асыҡтан-асыҡ кешеләргә өйрәтергә ярҙам итhә, карамат иhә әүлиәгә (вәлигә) уның тотҡан юлының хаҡлығы билдәhе итеп Аллаhы Тәғәлә тарафынан бирелә; әүлиәләр мөғжизә лә күрhәтә алмай, сөнки мөғжизәне үҙҙәренең миссияhын раҫлау өсөн бөтөн кеше алдында бәйғәмбәрҙәр генә күрhәтә.\nХ быуатта суфыйсылыҡта әүлиәләрҙең күҙгә күренмәгән иерархияhы барлыҡҡа килә (әлбиттә, бөтә әүлиәләрҙе лә буйhондороуҙың берҙәм системаhы булмай). Был иерархия 500 тирәhе изгене берләштерә. Уларҙың hәр береhенең үҙ бурысы бар: мәҫәлән, көтб (иерархия башлығы) бөтөн донъя өсөн яуаплы, ике имамани күҙгә күренгән hәм күренмәгән донъяның эше өсөн яуап бирә, ете әүтәд донъяның ике осоноң да тигеҙ ауырлыҡта булыуын (равновесие) тәьмин итә, ҡырҡ абдал ерҙең ете эҡлименең (климатының) эштәре менән идара итә, етмеш нүкәбә кеше хәстәрлектәрен үҙ иңенә алған, улар шулай уҡ күк есемдәренең хәрәкәтен дә белә hәм башҡалар.\nКүрәhең, Зәйнулла ишан нүкәбәләрҙең береhе булғандыр (нүкәбә – башҡортса даhи, етәксе). Сөнки уның да ул дауалаған, ул ярҙам иткән, ул хаҡ юлға баҫтырған әҙәм балаларының иҫәбенә сыҡҡыhыҙ. Ана шул меңәрләгән-меңәрләгән мөриттең мөршите (тура юлға баҫтырыусы, етәксеhе), башҡорт илен ҡурсалаусы ул. Бөгөн дә илен ҡурсалап, халҡын тура юлға, Алланың хозурына алып барыусы юлға баҫтырырға тырышып ята. Әлеге ваҡытта ла Башҡортостанда мәшhүр әүлиәнең рухы менән бәйләнешкә инеп, уның ярҙамы менән яуыз көстәргә ҡаршы көрәшеүселәр бар. Тимәк, уның эше дауам итә.\n... Хәбибулла улы шәйех Зәйнулланы яратыусыларҙан тыш, күрә алмаусылары ла була. Шуларҙың власть әhелдәренә, Диниә назаратына күп тапҡыр яҙған ялыуҙары буйынса 1873 йылдың ғинуарында Зәйнулла ишан менән уның бик яҡын дуҫы, hабаҡташы hәм фекерҙәше Fатаулла ишан Әбделмәликовты «мосолмандар араhында хөкүмәт тарафынан рөхсәт ителмәгән тәғлимәтте таратҡан өсөн» махсус рәүештә бер генә мосолман да булмаған Вологда губернаhына hөргөнгә ебәрәләр. Суфыйсылыҡтың Башҡортостанда бик тиҙ таралыуынан ҡурҡҡан, нисек итеп уларға бәйләнергә белмәгән власть, ниhайәт, ике ишандан бер юлы ҡотола.\nХалыҡта ҡалған иҫтәлектәр буйынса буласаҡ ишандар Зәйнулла хәҙрәт менән Ғатаулла хәҙрәт хажға бергә бара һәм Бағдад, Мысыр, Мәккә, Мәҙинәлә бергә булалар. Ҡайтышлай Истанбулда ла бергә уҡыйҙар һәм ишан дәрәжәһе алалар. Икеһе лә тыуған яҡтарына ҡайтып, Хәлидиә тәғлимәтен таратыу, мөриттәр тәрбиәләү менән бик әүҙем шөғөлләнә. Шунлыҡтан ялыуҙы ла бит икеһе өҫтөнән дә яҙалар.\n1917 йылда Ырымбурҙағы «Ваҡыт» матбуғатында (типографияһында) Зәйнулла ишандың бер туған ағаһының улы Муса Рәсүлевтың «Зәйнулла ишандың тәржемәи хәле» тигән китабы донъя күрә. (Ул китаптың бер данаһы Учалы ҡалаһында йәшәүсе Сәғитйән ағай Ибраһимовта һаҡлана, миңә ул күрһәтте, Аллаһ рәхмәтендә булһын.) Унда ошондай юлдар бар:\n«Духовный Собрание (хәҙерге Үҙәк Диниә назараты – С. Я.) тарафынан саҡырып хәбәр килгәнлектән 1872 йылда йәй көнө шәйех Зәйнулла хәҙрәттәре Өфөгә барырға әҙерләнгән ваҡытта Орск өйәҙенән Ғатаулла хажи һәм шәйех хәҙрәттәре уның хозурына килде. Шәйех Ғатаулла Хәлидиә тәриҡенә мөрит тәрбиә иткәнлек сәбәпле, дошмандары уның өҫтөнән Собраниеға донос иткәндәр. Ул да шәйех Зәйнулла рәүешендә йыйналып, яуап үә тәфтиш өсөн Собраниеға саҡырылған икән.\nЗәйнулла хәҙрәттәре менән Ғатаулла хажи Өфөгә бергәләп сәфәр иттеләр. Комиссия ағзалары һәм улар Өфөлә Собрание хозурына йыйылып, сөьалдар (һорауҙар – С. Я.), яуаптар алынып, мөфтөй шәйех Зәйнулла менән Ғатаулла хажиҙарҙы, подпистар алып, өйҙәренә ҡайтырға рөхсәт бирмеш.\nБылар ҡайтып барған ваҡыттарында Өфө губернаторы тарафынан килгән телеграммаға күрә Златоуст исправнигы Дәүләтшин быларҙы тотторҙо үә Златоуст ҡалаһында зинданға хәбес иттерҙе (төрмәгә яптырҙы – С. Я.).\nБылар Златоуст зинданында һигеҙ ай яттылар. Шунан һуң министрҙың Вологда губернаторына барыу тураһында хөкөмө иғлан ҡылынды».\nавторы: Нур | 1 мая 2008 | | Фекерҙәр (0)\nБашҡорттоң бөйөк шәйехе


Рөстәм Хәмитов күләмле веломарафонда ҡатнашты\n27 майҙа Өфөлә Башҡортостан Башлығы Рөстәм Хәмитов «1000 велосипедсы көнө» спорт фестивалендә ҡатнашты.\nРөстәм Хәмитов байрамда ҡатнашыусылар менән бергә Өфөнөң Ленин исемендәге майҙандан алып Конгресс-холға тиклем 10 саҡрым ара үтте.\n– Үҙебеҙҙең байрам барлыҡҡа килде. Ошо уңайҙан һеҙҙе ҡотлайым! Алда йәй һәм көҙ – велосипедсылар миҙгеле. Беҙ велосипедта йөрөрбөҙ, тәбиғәткә, бер-беребеҙгә шатланырбыҙ. Әлбиттә, көс-дәрт, яҡшы кәйеф алырбыҙ, һаулыҡты нығытырбыҙ. Бөгөн майҙанға килгәндәрҙең барыһы ла афарин, - тине республика етәксеһе. – Беҙ күп, 10 мең самаһы, тиҙәр. Әлеге велопарадты һигеҙенсе йыл ойошторабыҙ. Йәнә бер тапҡыр байрам менән ҡотлайым, иң изге теләктәремде еткерәм. Алға!\nМарафон тамамланғас, Конгресс-холл янында ғаилә һәм балалар майҙансыҡтары, концерт зонаһы асылды, төрлө оҫталыҡ дәрестәре һәм конкурстар ойошторолдо. Фестивалде ойоштороусылар ҡул эштәре, кейем-һалым һәм велосипед символикаһы төшөрөлгән сувенирҙар йәрминкәһе уҙғарҙы. Сара барышында балалар һәм ҡарттар йорттарына ярҙам итеү өсөн хәйриә акциялары үткәрелде.\nФестиваль майҙансығында Башҡортостан Башлығы сарала ҡатнашыусылар менән аралашты һәм стендтағы ҡала велосипед инфраструктураһы торошо хаҡында мәғлүмәт менән танышты, шулай уҡ журналистарҙың һорауҙарына яуап бирҙе.\n– Юлда велоуҙышты ойоштороусылар менән аралаштым. Республикала велоюлдар төҙөү программаһын әҙерләү тураһында һөйләшеп килештек. Был теманы үҫтерергә кәрәк тип иҫәпләйем. Әлегә велоспорт менән шөғөлләнеү өсөн заманса инфраструктура, мөмкинлектәр етешмәй. Шуға күрә замандан артта ҡалырға ярамай. Яңы юлдар төҙөрбөҙ, — тине Рөстәм Хәмитов. — Майҙың һуңғы йәкшәмбеһендә республиканың барлыҡ ҡалаларында велопарадтар уҙғарырға кәрәк. Бөгөнгө велоуҙышты ойоштороусылар менән киләһе йылға ҡалалар араһында бүлеү варианттарын тикшерәбеҙ. Үҙем дә икенсе ҡалаға барырға теләйем, бәлки, Стәрлетамаҡҡа, Салауатҡа, Нефтекамаға – ҡарарбыҙ. Был хәрәкәтте үҫтерергә кәрәк. Халыҡтың машинанан велосипедҡа күсеп ултырыуы бик ҡыҙыҡ һәм мөһим. Шуға ынтылабыҙ ҙа.\n«1000 велосипедсы көнө» Өфөлә 2011 йылдан уҙғарыла. Ошо ваҡыт эсендә унда 50 меңдән ашыу кеше ҡатнашты. Фестивалдең төп маҡсаты — әүҙем, сәләмәт йәшәү рәүешен пропагандалау, көндәлек транспорт төрө булараҡ велосипедты популярлаштырыу, шулай уҡ велотранспорт инфраструктураһын үҫтереү мәсьәләләренә йәмәғәтселектең иғтибарын йәлеп итеү.


Өсөнсө быуын университетының сираттағы сығарылышына сертификат тапшырылды\nДүрт айлыҡ курстарҙа улар психология, инглиз теле, компьютер оҫталығы, медицина нигеҙҙәре, дауалау физкультураһы менән шөғөлләнә.\nСертификат алыуға пенсионерҙарҙың иң яуаплылары ғына өлгәшкән тиергә була. Сөнки дәрестәрҙе ҡалдырырға ярамай. Университет етәкселеге күҙ уңында тотҡан төп талаптарҙың береһе ошо. Бөгөн мәҫәлән, лекцияларға йөрөмәгән 20 кеше сертификатһыҙ ҡалды.\n«Өсөнсө быуын» университеты студенттары белем алып ҡына ҡалмай, йәмәғәт тормошонда ла әүҙем ҡатнаша. Күптән түгел пенсионерҙар йәштәр менән берлектә сәләмәт тормошто пропагандалаған проект тәҡдим иткән. Башланғыс хатта, Рәсәй Президенты гранты менән билдәләнгән. Пенсионерҙарға «Газель» биреләсәк. Был университеттың кәрәкле булыуын йәнә иҫбатлай.\nПенсионерҙар университеты дүрт йыл эшләп килә. Уны 400-ҙән ашыу кеше тамамлаған. Ә уҡырға теләк белдереүселәр арта ғына. Февралдә башланасаҡ курстарға 170 кеше яҙылған да инде. Шуға ла университет етәкселеге белем биреү базаһын үҫтереү тураһында уйлай.


Сибайҙа Урал аръяғының социаль-иҡтисади үҫеш мәсьәләләрен тикшерәләр // Иҡтисад | новости башинформ.рф\nСибайҙа Урал аръяғының социаль-иҡтисади үҫеш мәсьәләләрен тикшерәләр\n12:45, 9 декабря 2009 Иҡтисад\nБөгөн Сибайҙа БР Хөкүмәте Премьер-министры Раил Сарбаев рәйеслегендә үткән республика кәңәшмәһендә Башҡортостандың Урал аръяғы төбәгенең социаль-иҡтисади үҫеше төп тема булды.\nҺөйләшеүҙә ҡайһы бер министрлыҡтар һәм ведомстволар етәкселәре, урындағы хакимиәт башлыҡтары, предприятиелар директорҙары ҡатнаша.\nКәңәшмәлә ҡатнашыусылар Урал аръяғының реаль иҡтисад секторы эше, ауыр хәлгә тарыған ғаиләләр менән эшләү тураһында һөйләшә. Шулай уҡ янғын именлеген тәьмин итеү ҙә ситтә ҡалманы.\nРеспублика территорияһының өстән бер өлөшөн биләгән Урал аръяғының иҡтисади зонаһына туғыҙ район һәм бер ҡала округы инә. Бында төбәк халҡының 12 проценты йәшәй.\nБашҡортостан буйынса тейәп оҙатылған продукцияның дөйөм күләмендә Урал аръяғы өлөшө 4,7 процент тәшкил итә. Сафҡа индерелгән торлаҡ өлөшө — дөйөм республика күләменең 9,3 проценты. Тулайым ауыл хужалығы продукцияһы өлөшө — 11,8 процент.\nТеги: кәңәшмәләр, БР Хөкүмәте


Сисак — Башҡорт Википедияһы\nСисак (хорв. Sisak, нем. Sissek, мадьярса Sziszek, итал. Siscia) — Хорватияның үҙәк өлөшөндәге ҡала.\n33 322 кеше (2005)\nГаброво[d], Хайденхайм-на-Бренце[d], Ремхинген[d] һәм Сомбатхей[d]\nОдра, Купа һәм Сава йылғалары ҡушылдығындағы илдең башҡалаһы Загребтан 57 км көньяҡ-көнсығыш алыҫлыҡта урынлашҡан.\nХалҡы — 33 322 кеше (2011). Сисак — Сисак-Мославина жупанлығының административ үҙәге.\nҠала Загреб — Сисак — Петринья автотрассаһында һәм Загреб — Сисак — Хрватск-Костайница тимер юлдарында урынлашҡан. Хорватияның башҡа эре ҡалаларына даими автобус һәм тимер юлдары менән бәйләнеш булдырылған.\nСисак — Хорватияла ҙур йылға порты, унан башлап Савала суднолар йөрөй, уның буйлап караптар Дунайға барып етә.\nҠалала металлургия, еңел, аҙыҡ-түлек һәм химия сәнәғәте, суднолар төҙөү предприятиелары урынлашҡан.\nСисак — 42-нән алып 54° температурға тиклем минераль сығанаҡтары күп булған курорт-ҡала. Ҡаланан алыҫ түгел Сава йылғаһының һул яры буйлап Лоньско яланы тәбиғәт паркы урынлашҡан (Lonjsko polje).\nҠаланың яҡынса 2 500 йыллыҡ тарихы бар. Рим империяһы баҫып ингәнгә тиклем ҡала кельттыҡы булып ҡала һәм Сегестик тип атала. Рим империяһы ваҡытында ҡала Сисция исемен йөрөтә, стратегик өс йылға ҡушылған урында урынлашҡан һәм тиҙ үҫешә, Паннония провинцияһының Савия тип аталған баш ҡалаһы статусына өлгәшә. Сисцияның епископы Квириний 309 йылда христианлыларҙы эҙәрлекләгән ваҡытта римлеләр тарафынан язалап үлтерелә, хәҙер ул ҡаланы ҡурсалаусы тип таныла.\nИзге Тәре соборы\nИмперия бөлгөнлөккә төшкәс, ҡала күп тапҡыр һундар, аварҙар һәм славяндар тарафынан ҡыйратыла. IX быуатта славяндар был территорияларҙа нығына һәм славян булмаған халыҡты ассимиляцияға дусар итә. Ошо осорҙан ҡала урындағы кенәздәргә, ә аҙаҡ венгр — хорват королдәренә ҡарай.\nXVI быуатта ҡала төрөк ябырылыуҙарын кисерә, һуңынан төрөктәрҙән һаҡланыу өсөн ҡеүәтле нығытмалар төҙөлә. 1593 йылда Сисак эргәһендә алыштарҙа Изге Рим империяһы төрөк ғәскәрҙәрен ҡыйратҡандан һуң Сисак тарихҡа инә, был Балканды яулаған дәүерҙә төрөктәр өҫтөнән беренсе ҙур еңеү була. Был посавин төбәген Габсбургтар контроле аҫтына эләгеүгә килтерә.\nБеренсе донъя һуғышынан һуң Хорватия менән бергә Сисак сербтар, хорваттар, словендар короллегенең, һуңыраҡ Югославия королегенең өлөшө була.\nИкенсе донъя һуғышы ваҡытында ҡаланың тирә-яғында антифашистик партизан отрядтары әүҙем эшләй, шул уҡ ваҡытта ҡаланың үҙендә усташтар тарафынан концлагерь булдырыла, был Ясеновацкий лагерының бер өлөшө була һәм унда сербтарҙы, сиғандарҙы, йәһүдтәрҙе юҡ итәләр.\nЮгославия тарҡалғандан һуң 1991 йылда ҡала бойондороҡһоҙ Хорватия өлөшө булып ҡала. Ошонан һуң башланған һуғышта Сисак сербтарҙың ут асыуынан зыян күрә, хәрби хәрәкәт туҡтағандан һуң емерелгән һәм зыян күргән биналар тергеҙелә. 1991—1992 йылдарҙа Сисакта күпләп үлтерештәр булып үтә, үлтереш барышында күп сербтар һәм бер нисә хорват һәм босния момсолманы һәләк була.\nКупа һәм Сава йылғалары араһындағы XVI быуаттың өсмөйөшлө Ҡәлғәһе\nБарокко стилендәге Мали Каптол (Kaptol Mali) һарайы һәм классицизм стилендәге Бөйөк Каптол (Kaptol Veliki) һарайы\nКупа өҫтөндәге Иҫке күпер\nИзге Тәре кафедраль соборы\nРимдың Сисция ҡалаһы емереклектәре.\nРим ҡалаһының емереклектәре\n↑ POPULATION BY AGE AND SEX, BY SETTLEMENTS, 2011 CENSUS(недоступная ссылка)\n↑ Община Габрово. Города-побратимы (болг.). Тәүге сығанаҡтан архивланған 23 август 2011. 3 июнь 2009 тикшерелгән. 2011 йылдың 23 август көнөндә архивланған.\nОфициальный сайт города Сисак (хорв)\nhttps://ba.wikipedia.org/w/index.php?title=Сисак&oldid=1081026 ҡабул ителгән\nПоследний раз редактировалась 4 октябрь 2021 в 01:56\nБыл бит һуңғы тапҡыр 01:56 4 октябрь 2021 үҙгәртелгән.


Өфө янындағы сүплектә 20 мең DVD-дискылар юҡ ителде // Йәмғиәт | новости башинформ.рф\nӨфө янындағы сүплектә 20 мең DVD-дискылар юҡ ителде\n10:45, 26 января 2011 Йәмғиәт\nЧеркассы ҡасабаһында ҡаты көнкүреш ҡалдыҡтары полигонында контрафакт дискылар партияһы юҡ ителде. Дөйөм хаҡы 20 миллион һум самаһы булған 20 мең берәмек иҫәбендә тыйылған DVD-продукцияһы Башҡортостандың баш ҡалаһында йәшәгән кешенең йортонан алынған, тип хәбәр иттеләр БР буйынса Эске эштәр министрлығының матбуғат хеҙмәтенән. Ир-ат законлы булмаған продукцияны даими рәүештә Өфөнөң Ленин районындағы баҙарҙарҙың береһендә һатҡан. Ә DVD-дискыларҙы үҙ өйөндә һаҡлаған. Вайымһыҙ һатыусыға ҡарата авторлыҡ хоҡуҡтарын боҙоу факты буйынса енәйәт эше асылған. Суд ир-егетте — шартлы рәүештә бер йылға иркенән мәхрүм итергә, ә тауарҙы юҡ итергә ҡарар сығарған.


Йыл коррекцион педагогтары » "Йәшлек" гәзите\nГазета "Йәшлек" » Новости » Мәғариф » Йыл коррекцион педагогтары\nЙыл коррекцион педагогтары\n“Йыл уҡытыусыһы” республика конкурсы һәм “Башҡорт теле һәм әҙәбиәте йыл уҡытыусыһы” төбәк-ара конкурс – республикабыҙҙа иң ныҡ танылыу алған һөнәри бәйгеләр. Уҡытыусылар үҙҙәре лә, йәмәғәтселек тә уларҙы көтөп ала һәм ҡыҙыҡһынып күҙәтеп бара. Һуңғы йылдарҙа был мәртәбәле бәйгегә интернат-мәктәптә эшләүсе тәрбиәселәр, өҫтәмә белем биреү учреждениелары хеҙмәткәрҙәре араһында ойошторолған конкурстар ҙа ҡушылды. Ә бына “Коррекцион педагог” конкурсы быйыл тәүге тапҡыр ойошторолдо. Унда коррекцион мәктәптәрҙә эшләүсе уҡытыусылар һәм тәрбиәселәр ҡатнашты. Конкурсанттар бәйгенең тәүге этабында үҙҙәренең эш тәжрибәһен күрһәтеүсе материалдарҙы жюри ҡарамағына тәҡдим итте, икенсе этапта асыҡ дәрес күрһәтте, педагогик мәсьәләләрҙе хәл итте, ижади ярышта көс һынашты. Еңеүселәр “Йыл уҡытыусыһы” һәм “Йыл тәрбиәсеһе” номинациялары буйынса билдәләнде.\n– Педагогик стажым 20 йыл, шуның 13 йылын Белорет коррекция мәктәбендә эшләйем, өлкән синыфтарҙа математиканан уҡытам. Бындай мәртәбәле конкурста тәүге тапҡыр ҡатнашам, бик шатмын. Барыһы ла иҫ киткес матур һәм ҡыҙыҡлы булды. Конкурста ҡатнашыу тәжрибә багажыңды байытыу йәһәтенән бик отошло. Күпме ҡыҙыҡлы дәрес ҡараныҡ, яңы фекерҙәр ишеттек, ижади алымдар өйрәндек. Конкурстың йыл һайын ойошторолоуын теләйем, – тине “Йыл уҡытыусыһы” номинацияһында еңеүсе Светлана Казанцева.\n– Конкурс бик матур ойошторолған. Ярыш төрҙәренән кластан тыш сара оҡшаны. Мин уны “Байрам гөлләмәһе” тигән темаға үткәрҙем. Маҡсатым һәр балаға байрам бүләк итеү ине, – тине, конкурс хаҡында үҙ фекерҙәре менән уртаҡлашып, “Йыл тәрбиәсеһе” номинацияһында еңеүсе Татьяна Гуртякова. Ул 15 йылдан ашыу Бөрө махсус коррекцион мәктәбендә тәрбиәсе булып эшләй. Ә дөйөм педагогик стажы – 26 йыл.\nМәғариф министры урынбаҫары Владимир Аристархов, еңеүселәрҙе тәбрикләп, конкурстың йылға матур йомғаҡ булып тороуын һәм коррекцион мәктәптә эшләүсе һәр уҡытыусының, тәрбиәсенең эше иң юғары баһаға лайыҡ булыуын билдәләне.\nСығыу ваҡыты 30-12-2013, 15:05 | Ҡаранылар: 1047\n“Башҡорт теле һәм әҙәбиәте йыл уҡытыусыһы – 2014” - Гөлбаныу Исмәғилева!\nШағир һүҙе мәртәбәле\n«Донъяны дөрөҫлөк һәм балалар йылмайыуы ҡотҡарыр»\nӘсә наҙын өләшеүсе, ҡурсалаусы, яҡлаусы ла


7 Декабрь 2010, 16:05\nОшо көндәрҙә Башҡортостан мәғарифты үҫтереү институтында Уҡытыусы йылы, Республика йылы һәм «Башҡортостан уҡытыусыһы» журналының 90 йыллығына арналған матур осрашыу үтте. Осрашыуҙа БР элемтә һәм киң коммуникациялар министры Борис Мелкоедов, мәғариф министры урынбаҫары Артур Сурин, республика район-ҡала хакимиәттәренең мәғариф бүлеге етәкселәре, матбуғат ветерандары һәм уҡытыусылар ҡатнашты.\nЖурналдың баш мөхәррире Салауат Кәримов үҙенең сығышында баҫманың тарихына байҡау яһаны. Мәғариф хеҙмәткәрҙәре өсөн тәғәйенләнгән журналды абруйлы баҫмаға әйләндереү өсөн күп көс һалған Т. Ченәкәй, Ғ. Дәүләтшин, И. Насыри, Ғ. Ирғәлин, С. Ғүмәровтар оло хөрмәт менән телгә алынды, киләсәккә бурыстар асыҡланды, пландар билдәләнде.\n«Башҡортостан уҡытыусыһы» – мәғарифҡа хеҙмәт иткән, республикала иң күп тираж менән нәшер ителеүсе, туғыҙ телдә материалдар баҫтырыусы фәнни-педагогик һәм методик журнал. Йыл һайын иң әүҙем һәм һәләтле авторҙарын билдәләп, лауреаттарҙы бүләкләү күптән матур йолаға әйләнгән. Фатима Мостафина исемендәге 20-се ҡала башҡорт гимназияһы уҡытыусыһы Г. Хажиева, М. Аҡмулла исемендәге БДПУ доценты Л. Хәбибов, Өфө ҡалаһынан китапханасы Э. Ушакова, Силәбе дәүләт университеты доценты ҡ. Мортазин, М. Аҡмулла исемендәге БДПУ-ның башҡорт теле кафедраһы мөдире, доцент Л. Сәмситова, Өфө ҡалаһының 147-се урта мәктәбе уҡытыусыһы Р. Батырова 2010 йылдың лауреаттары тип билдәләнде.\nДәртле бейеүҙәр, тыуған илебеҙ – Башҡортостанға арналған тематик йырҙар тамашаға йәм өҫтәне.


2 Ғинуар , 07:00\nИртә уяна ул. Бөгөн дә күҙҙәрен асыуға стеналағы сәғәт таңғы бишенсе яртыны күрһәтә ине. Ни ҡылмаҡ кәрәк иртә менән, тип уйлаһа ла, ятҡан урынынан ипләп кенә торҙо.\nЯйламай ҙа булмай шул, туҡһанды ҡыуа бит хәҙер. Күрше-тирәләге әбей-бабайҙар йәшләй китеп бөттө, Матур ғына йөрәгенә туплаған бар урам тарихы менән тороп ҡалды. «Һе, үҙ йәнеңде үҙең алаңмы, бирелгәс йәшәйһең, панимайыш», тип үҙ алдына һөйләнә-һөйләнә бит-яурындарын бәләкәс кенә йылы устары менән ышҡып, «бисмилла»һын уҡый-уҡый әкренләп кенә ҡыбырлап китте. Түрбашына сығып, газ плитәһенә сәйнүген ҡуйҙы ла, ҡомғанын алып, урамға йүнәлде. Бәҙрәфе өйҙә лә бар, һеңлеһенең балалары өҙмәй-ҡуймай эшләтте, рәхмәт яуғырҙары. Мынау сама йәйге таңды еҫкәмәгәс ни, тип тыштағыһына йөрөй әбей. Һа-а-а-а-ай, донъяның матурлығы, бигерәк инде ер өҫтөндә йөрөүе, тип ихлас ҡыуанып эштәрен бөтөрөп инеүгә сәйнүге әсе һыҙғырып та ултыра ине. “Үә-әт шәп бит ул, гел шулайтып тор”, – тип йылмайҙы Матур әбей. Һинд сәйенә мәтрүшкә, ҡарағат япрағы ҡушып, йәнә күпертеп алды ла ҡаты булмаған сәйҙе сылтырлатып ҡына бәләкәс кәсәһенә ҡойҙо. Хәҙергеләр һымаҡ оло бокалдан эсергә бер ҙә күңеле ятмайсы. Һорполдатып бокалдан һемереү түгел бит ул бәләкәс кенә кәсәнән тәмләп тороп эсеү! Һәр бер йотомонда тәнгә сихәт, йәнгә рәхәт бар был сәйҙең! Шулай уйҙарға бирелеп, ике кәсәне түңкәреп тә ҡуйҙы. Нишләптер электән үк ошолайта: торғас та ләззәтләнеп сәй тәмләй, шунан ғына иртәнге мәшәҡәттәренә сума. Ғәҙәт такуй, ти торғайны ире йәш саҡта. Күп тә үтмәй үҙенә лә йоҡто – Матуры сәй әҙерләү менән йылп итеп килеп тә сығыр ине. Ана, кәртишкәһенән ихлас йылмайып ҡарап ултыра. Үлгәненә быйыл, туҡтале, ун йыл да булып киттеме ни? Аҡмай тигән ғүмерҙе, ә, үтмәй тигән шунан. Әле генә һымаҡ ине лә бит.... Ҡапыл китте шул бабайы. Ауырыйым, тимәне, һыҙланғанын белдермәне. Етмеш бишенә бер ай ҡалғанда ятҡайны, аҙна – ун көндә йәнен дә бирҙе. Үҙем һыҙланам тимәй, һаман да Матурын ҡайғыртты. Хәл белешергә килгән күмәк кеше араһында әбейенең ризалығын алып, һуңғы тапҡыр иркен итеп һуланы ла...\nХәтирәләргә бирелер ваҡыт хәҙер: эшем юҡ, ошолай тик ултырам уйға уйылып, тип көлә Матурҡай. Малын тотоноп бөттө, ҡош-ҡортто быйыл тәүгә алманы. Әлдә баҡсаһы бар, шунда сығып ҡыбырлап инә былай. Әле лә шунда йүнәлде. Түтәлдәрҙә кишере, ҡыҙыл сөгөлдөрө, тәмләткестәре йәп-йәшел булып сыҡҡан, баҡса ситләтеп ултыртҡан сәскәләре гөлтләп күҙҙең яуын алып ултыра, сөбханалла. Ҡояш ҡыҙҙыра башламаҫ элек һыу һибәйем, тип эшкә йәбеште. Оло кеше өсөн бөтә уңайлыҡ булдырылған бында – түтәлдәр тигеҙ итеп бүленгән, араларына таҡта түшәлгән, һыу тултырылған оло мискәгә шланг һуҙылған. Һеңлеһенең оло ейәне күрше йәшәй, шул баға. Матурҡай инәй, тип үҙе лә, ҡатыны ла, балалары ла өҙөлөп тора. Уйлап ҡараһаң, эргә-тирәлә уларҙан да яҡын бер кеме юҡ әбекәйҙең.\nБалалары булманы уларҙың. Тәүге ике-өс йыл был һорау йәш парҙы бөтөнләй борсоманы. Әммә артабан Матур дауахана тупһаһын тапай башланы. Ярты йыллап тикшерелгәс, табиптар уға, һин һауһың, ирең килһен, тине. Был хәбәрҙе ишеткән йәш ҡатын баҙап ҡалды. Сығып барған еренән кире боролдо. Йәнә һөйләште табип менән. Уныһы, ҡулына оло китаптай йыйылған анализдарын алып, ҡатынға ҡабатлап аңлатты – ул һау, бала табыу мөмкинлеге һаҡланған, бының өсөн һау ир генә кәрәк, тине, һәм ирҙәрҙең түлһеҙлеге ниҙән килеп сығыуына тиклем төшөндөрҙө. Йышыраҡ тән температураһының юғары булыуы сәбәпсе, һорашығыҙ, бәлки, ирегеҙ берәй ҡасан ауырығандыр, тине оло йәштәге ханым. Шулай ҙа оҙаҡҡа һуҙмай дауаханаға килергә кәңәш итте. Ошоға тиклем балалары булмауҙа үҙен ғәйепле тип уйлап йөрөгән ҡатын шаҡ ҡатып ҡайтырға сыҡты. Күңелендә хистәр даръяһы ярһыны: берҙән, үҙенең һау булыуына шатланһа, икенсенән, иренә был турала нисек әйтергә белмәй аптыраны. Юҡ, бала таба алмайһың, фәлән-төгән, тип ҡатынының бер ҙә генә битен йыртҡаны булманы һөйгәненең, шулай ҙа... Ул бит Матур бала таба алмай, тигәнгә күптән инанған! Бер түгел, ике ажғырып торған айғырҙы тотоп менерҙәй шаҡтай һау ир бит ул! Баҫҡан ерендә кем ут сығара, йыл да һабан туйында көрәшеп, яурынына тәкә һалып, кем ҡайта? Ире лә баһа! Уф-ф-ф... Матур табиптарҙың һүҙен иренә нисегерәк итеп еткереүен күҙ алдына килтерҙе лә ҡото алынды, ҡобараһы осто, тамағына төйөр килеп тығылды. Иҫләй Матур, үҙе дауаханаға йөрөй башлағас та, һиңә лә тикшерелергә кәрәктер ул, тигәнен. Ул ваҡытта яратҡаны шарҡылдап көлөп, бисәкәй, мин һаумын, шикләнмә лә, үҙ ғүмеремдә бер тапҡыр бала саҡта ғына ауырыным, тип яуапланы. Аһ, белә ул иренең холҡон. Яндырайланһа, туҡтатырмын тимә. Ул бит үҙенең шаҡтай һау икәненә бөтөнләй ҙә шикләнмәй! Ә был ҡот осҡос яңылыҡ уны ни хәлгә алып барып еткерер? Нисек инде уның ире эшкинмәй? Йә Алла, нишләргә.... Ошондай уйҙар менән йортоноң тупһаһын аша атлап үтте Матур. Түрбашта ниҙер йүнәтеп йөрөгән ире ҡатынының ҡобараһы осҡан ап-аҡ йөҙөн күреү менән ниҙер һиҙенеп, янына килде. Ипле генә итеп уны ҡосаҡлаған килеш ултырғысҡа ултырҙы. Ипләп кенә арҡаһынан һыйпаны. “Сеү, Матурым, сеү. Тыныслан. Мин һине ныҡ яратам. Аңлайым хәлеңде. Булмаһа булмай инде бәпесебеҙ, беҙ генәме ни был донъяла балаһыҙ ғүмер иткәндәр? Тик һин тыныслан, борсолма, барыһы ла яҡшы булыр”, – тип йыуата ла башланы хәлде үҙенсә аңлаған ир. Һөйгәненең тубығында бәләкәс балалай ултырған ҡатын һығылып төштө лә ҡуйҙы. Оҙаҡ иланы ул. Ире ҡатыны тынысланғансы арҡаһынан һыйпап, тубығында бәүелдереп ултырҙы. “Бер ҡасан да был турала өндәшмәҫкә кәрәк. Белмәгәне яҡшы. Ә мин... “түлһеҙ”, “эшкинмәгән”, “буш ҡыуыҡ” булып өйрәндем инде. Әйтмәйем”,– тигән уйҙар менән ауыр йоҡоға талды ул.\nӨмөтләнеп дауахана тупһаһын тапаған ҡатынының нурһыҙ күҙҙәрен күреү иренә лә тәьҫир итмәй ҡалманы. Эшенә сығып киткән еренән, Матуры һөт айырта башлауға ҡайтып та инде. Етәкләшеп тигәндәй бар эште лә атҡарғас, һыу буйына төшөп килергә булдылар. Тәбиғәттең үҙ ҡануны – тормош гөрләй: ҡаҙҙар себештәрен йөҙөргә өйрәтә, балыҡтар сиртә, селбәрәләр ҡара көтөү булып йөрөй. Ауыл халҡы иртәсел бит, ана, кемдер мунсаһын да тоҡандырҙы. Мин дә кисен елпетермен, тип уйлап ҡуйҙы ҡатын. Ошо мәлдә иренең: “Бәләкәсем, хәлеңде аңлайым, тик нисек ярҙам итергә белмәйем. Үтенәм, бирешмә, йәме. Тормошта мөғжизәгә ышанып йәшәргә кәрәктер, тием. Табиптар ҙа кеше, яңылышыуҙары бар. Был – бер. Шулай ҙа һиңә бер үтенесем бар, Матурым, әгәр ҙә үҙебеҙҙең уртаҡ балабыҙ булмаһа, уллыҡҡа алыу тураһында һүҙ ҡуҙғатма, зинһар”, – тигән һүҙҙәрен ишетте. Матур күкрәгенән сығып килгән иңрәүҙе ирендәрен ҡанатҡансы тешләне лә, ризалығын белдереп, башын ҡаҡты.\nМәшәҡәттәргә тулы тормош гөрләне генә – шәфҡәт туташы Матурҙың да, бригадир иренең дә эше тәүлек әйләнәһенә эшләһәләр ҙә бөтмәҫлек ине. Ҡырҡҡа еткән ҡатын үҙенә тынғы тапмай, көнө-төнө эштә йөрөнө. Улай тиһәң, өс ауылға бер туташ – ҡалайтһа ла шулай эшләргә тура килгәндер, әммә тап быйыл...Ниҙер өйкәй, нимәлер ярһыта уның күңелен! Инде егерме йыл бергә йәшәгән ирен, күршелә генә йәшәгән ҡайны-ҡәйнәһен, тупһаға саң ҡундырмай тапаған туғандарының береһен дә күргеһе килмәгән саҡтары йышайҙы. Мейеһендә “Ялҡтым, ялҡтым, ялҡтым”, – тигән уй өйөрөлһә, йөрәге, а-ры-ным, тип типкәндәй. Туйып һикерәһең, тип үҙен әрләп тә ҡараны. Нимәгә тотонһа, шул ҡулынан төштө. Иренең биргән һорауҙарын ишетте – аңламаны. Баҡсаһына, мал-тыуарына, ҡош-ҡортона иғтибар бермә-бер кәмене. Уй, һеҙҙең ҡайғымы ни миндә, тиһә лә, үҙенә ни булғанын аңлата алманы. Һурып алдылармы ни – Матурҙың донъя йөгөн тартырға хәле бөттө лә ҡуйҙы. Ысын, алйот кеше һымаҡ, бер сәбәпһеҙгә донъяңдан ваз кисеп ятсәле!\nИғтибарлы иренән бер ни йәшереп буламы ни? Оҙаҡ уйлап торманы уныһы ла, ҡәҙерлеһенә Сочиға юллама бүләк итте. Хәтирәләренең ошо урынына еткәс, биттәре алланып китте Матур әбейҙең. Булды, иренән йәшерер икенсе сере булып ошо сәйәхәттәге мажара ҡалды. Улай уҡ әйтеү бигүк дөрөҫ тә түгелдер, әммә... Йөрәге алҡымына килеп тығылғансы ярһыу хистәрҙе ул бынан ары кисермәне. Осрашыуҙары ла бит ябай танышыу түгел, ә бәрелешеү булды! Арып-талып саҡ килеп еткән ҡатын ял йорто буйлап китеп барғанда мөйөштән килеп сыҡҡан өҫтәлде төкөнө. Күҙҙәрен асһа, иҙәндә торған дүрт тояҡлы өҫтәл янында аунап ята. Тағы ла иғтибарлыраҡ ҡараһа, русса вата-емерә хәлен һорашып, тубыҡланған бер ир ултыра. “Уф, нимә булды ул?” – тип торорға ынтылған Матурға баяғы әҙәм ярҙамға ташланды. Үҙе: “О, һеҙ ҙә башҡорт икән! Мин бик шатмын! Ней, ҡолатҡаныма шатланмайым, ғәфү итегеҙ, башҡорт булғанығыҙға ҡыуанам. Мин һеҙҙе бөтөнләй күрмәнем, зинһар, ғәфү итегеҙ. Ҡайһы ерегеҙ ауырта, бында медпункт бар, әйҙәгеҙ, алып барам”, – тип тәтелдәп сат йәбеште. Үҙе ҡатындың өндәшмәгәнен күргәс, туҙырап ятҡан әйберҙәрен сумкаһына тултырышты, өҫтәлде ситкә шылдырҙы, бер туҡтауһыҙ ғәфү үтенде. Шул арала исеме Зариф, күрше райондан өс аҙнаға килгәнен дә еткерҙе. Матур әллә шаңҡыған, әллә был тәмле еҫ килгән ирҙең күп хәбәренән, әллә инде уның йәм-йәшел күҙҙәренән албырғаны, ни әйтергә белмәй, ыҡ-мыҡ килеп әйберен йыя бирҙе. Иллалла менән сумка-сумаҙанына әйберҙәрен тығып бөткәс, Зариф: “Күрһәтегеҙ, матур ханым, бүлмәгеҙҙе, үҙем илтәм. Тағы ла берәйһе бәреп йыҡмаҫ элек. Әйткәндәй, исемегеҙҙе әйтмәнегеҙ”, – тип йылмайҙы. “Матурмын”, – тине Матур. “Матурһығыҙ. Бик!” – тине Зариф. Был нимә һөйләй тағы, тигән уй менән ҡатын иргә күҙ ташланы ла, аңлағас: “Исемем. Матур – минең исемем”, – тип ҡулын һондо. Йәшелгүҙ унан ҡараштарын алмай бәләкәс кенә усын ҡыҫты ла, киске етеләрҙә киске ашҡа бергәләп барырбыҙ, тип йүгереп китеп тә барҙы. Һм, был ни булды әле ул, күңелле башланмаҡсы ял тигәндәре, тигән уйҙар менән Матур бүлмәһенә инеп китте.\n“Ҡасан, ҡайһы мәлдә иң ҙур хатамды эшләнем һуң мин? Үҙемдең ҡурҡыуымды еңһәм, оялыуымды тапап үтһәм, бәлки, ошо көндә япа-яңғыҙым ултырмаҫ инем? Иренең тоғро ҡатыны, тигән исем ҡәҙерле инеме? Иремде бергәләп тикшерелергә лә алып барырға күндерә алманым – яратыуым шулай булдымы? Дөрөҫөн белгәс, тағы ла телемде тыйҙым. Имеш, йәлләнем уны. Зарифтан ауырға ҡалғас, өндәшмәнем. Мең ғазап аша үтеп, баламды алдырҙым. Кеше һүҙенән бер ҡурҡһам, ирһеҙ ҡалырмын, тип тағы дерелдәнем. Бабай теге донъяға киткәнсе Зариф тураһында белеп ҡалмағайы, тип ҡалтыраным. Эй, ғүмер... Бәлки, ваҡытында дөрөҫлөктө асып һалһам, алдарға, ялағайланырға, ғазапланырға тура килмәҫ ине, ә?”\nБыл турала күп уйланырға яратмай Матур әбей. Хәтирәләренең тап ошо урынына килеп етеүе була – шунда уҡ ниндәйҙер шөғөлгә тотона. Сөнки үҙенең өнһөҙ һорауҙарына аныҡ ҡына яуаптары һаман да юҡ. Үткән эшкә – салауат, бөгөнгөһөнән ҡәнәғәт булыу зарурҙыр, тип йыуата үҙен ихлас әбекәй. Шулай ҙа, күңеленең иң төпкөлөндә, бер кем дә белмәгән, һиҙмәгән һәм күрмәгән бер төйөр генә: “Үҙең теләгәнсә йәшәмәнең һин”, – тип һулҡылдап ҡуя.


Шишәмбе көн Өфөлә уҡыусы балалар менән аварияға тарыған автобустың страховкаһы булмаған\nБыл турала Яуаплылыҡты страховкалаусы милли союз президенты Андрей Юрьев белдерҙе.\nРәсми вәкилдең билдәләүенсә, 2013 йылдың 1 ғинуарынан ғәмәлгә ингән федераль законға ярашлы, йәмәғәт транспортындағы аварияла зыян күреүсе пассажирҙар страховка түләүе алыу хоҡуғына эйә. Юрьевтың белдереүенсә, союздың автоматлаштырылған сиситемаһында зыян күргән автобустың дәүләт номеры тураһында мәғлүмәт юҡ. Ә инде пассажирҙар алдында яуаплылыҡты страховкалау әлеге ваҡытта коммерция маршурттарына ғына тарала. Тимәк, кисә зыян күргән автобус пассажирҙары страховкаға дәғүә итә алмай. Андрей Юрьев етәкләгән ойошма бындай ҡарар менән риза түгел һәм закондың коммерцияға ҡарамаған маршруттарға таралыу мөмкинлеген ҡарау үтенесе менән күп тапҡырҙар тейешле ойошмаларға мөрәжәғәт иткән.


Ташҡынға әҙерлек | ГТРК «Башкортостан» — Новости Уфы и РБ\n11 марта 2020 — 19:18 ГТРК «Башкортостан»\nБашҡортостанда үткән ҡыш һуңғы 80 йыл эсендә иң йылыһы һәм һуңғы 20 эсендә иң ҡарлыһы булды. Ә йылғаларҙа боҙ ике аҙнаға иртәрәк китә башлар, тип көтөлә. Төбәктә гидрологтар көн һайын йылғаларҙағы һыу кимәлен тикшерә. Ҡышты оҙатып, яҙ үҙ көсөнә инде. Йылға-күлдәрҙәге боҙ иреп ҡуҙғала башланы, тимәк гидрометүҙәк хеҙмәткәрҙәре өсөн иң ҡыҙыу мәл етте. Улар тәүлегенә ике тапҡыр, республиканың төп һыу артерияһы – Ағиҙелдең кимәлен күҙәтә.\nЙылға кимәлен махсус ҡоролма менән үлсәйҙәр. Уның ярҙамында йылғалағы һыу кимәленең уртаса күрһәткестән күпмегә ашыуыраҡ булғанын белергә мөмкин. Һыу кимәле норманан ашыуыраҡ, ти белгестәр. Бер-нисә көн эсендә күрһәткестәрҙең ҡапыл үҙгәреп китеүе ихтимал, барыһы ла тәбиғәт факторҙары бәйле, ти Гөлназ Йәмилева.\nҺәр ваҡыт яҡшыға өмөтләнеп, насарға әҙерләнергә ҡала. Йылғаларҙың ҡапыл ташыуы ихтимал, тип иҫкәртә белгестәр. 2018 йылда ҡарҙың аҙ булыуы арҡаһында ер туңды һәм оло һыу Өфө һәм Иглин райондарындағы ауылдарҙы баҫты. Быйыл хәл бер аҙ икенсе, шулай ҙа, тынысланырға иртәрәк, ти ҡотҡарыусылар. Башҡортостанда 250-нән ашыу ауыл-ҡаланы һыу баҫыуы ихтимал. Уларҙа барлығы 84 мең самаһы кеше йәшәй.\nБыл биләмәләрҙә уҙған йылда уҡ ташҡынға әҙерлек башланған. Ярҙар нығытылған, юлдар һәм күперҙәр ремонтланған, йылғаларҙың үҙәндәре таҙартылған. Һыу баҫыу ҡурҡынысы булған ерҙә йәшәүселәргә алдан әҙерләнергә тәҡдим ителгән. Кешеләр ҡиммәтле әйберҙәрен һәм документтарын туплап, ихаталарындағы һәм баҙҙарындағы әйберҙәрен нығытып йә күтәреп, эвакуацияға әҙер булырға тейеш. Йылғаның күпмегә күтәрелеүен белгестәр әлегә аныҡ ғына әйтә алмай. Барыһы ла һауа торошонан һәм яҙҙың нисек килеүенән тора, ти улар.


Кемдәр Пекиндағы Уйындарға барасаҡ?\nПекин уйындарына көндәр һанаулы ғына ҡалды. Беҙ барыбыҙ ҙа рәсәйҙәрҙең еңеүҙәренә шат буласаҡбыҙ, шулай ҙа яҡташтарыбыҙҙың сығыштарын айырыуса ҙур иғтибар менән күҙәтәсәкбеҙ, әлбиттә. Әле үк Башҡортостандан уйынға барыусы ете бәхетле кешенең исемен атарға мөмкин. Бер нисә кеше Ҡытайға барыу хоҡуғы алыу өсөн көрәшә әле. Был спортсыларҙың ҡайһы берҙәре бер юлы ике төбәк өсөн сығыш яһаясаҡ.\nШулай итеп, нәфис заттан башлайыҡ. Белореттан Галина Богомолова төп олимпиада дистанцияһында - марафон уҙышында ҡатнашасаҡ.\nКсения Москвина Пекинда урындағы халыҡ алдына һыу инеү кейемендә сығып баҫасаҡ, сөнки ул арҡаға ятып, йөҙ метр араға йөҙәсәк. Ксения Ямал-Ненец автономиялы округына әҙерләнергә китте һәм ул республикабыҙ ғына түгел, был төбәк исеменән дә сығыш яһаясаҡ.\nҠояшлы Башҡортостандың түҙемле улдары һәм ҡыҙҙары араһында тағы бер марафонсы бар. Ул Георгий Андреев.\nКемдер үҙ аяҡтары менән йүгерһә, икенселәр бының өсөн механизмдар файҙаланыуҙы өҫтөн күрә. Икенсе төркөм араһында - "Ағиҙел" мәктәбе тәрбиәләнеүселәре. Владимир Гусев индивидуаль һәм төркөм уҙыштарында ҡатнашасаҡ. Александр Колобнев - төркөмдә генә.\nИшеү слаломында ла үҙ кешеләребеҙ бар. Түбәнге Тагилда хеҙмәт итеүсе Дмитрий Ларионов менән Михаил Кузнецов икәүләп бергә Поднебесный тау йылғаһы буйлап кәмәлә үтәсәк.\nБеҙ Олимпиадаға эләгеүҙәре аныҡ билдәле булғандарҙы һанап сыҡтыҡ. Хәҙер был хоҡуҡ өсөн көрәшеүселәр тураһында.\nИшкәксе Константин Фомичев - тәжрибәле һәм лайыҡлы спортсы. Үткән йома көндө Мәскәүҙә спорттың "уның" төрө вәкилдәре путевка өсөн көрәш башланы.\nЛилиә Шобухова менән Регина Рәхимҡолова - биш мең метрға йүгереүсе еңел атлеттар. Уларға Уйындарға эләгеү хоҡуғы өсөн көрәшеү алда тора әле.\nТағы бер еңел атлетыбыҙ Рәмил Әритҡолов элек Туймазы өсөн сығыш яһай торғайны, хәҙер Ҡазан исеменән дә сығасаҡ. Ләкин уның Пекинға барыу-бармауы әлегә билдәле түгел.\nАнастасия Сергеева "дүртәү" составында ишә. Уның яҙмышы ла хәл ителмәгән әле.\nӨфөнән 100 килограмға тиклемге категориялағы ауыр атлет Дмитрий Клоковтың конкуренттары етди. Ул Башҡортостан һәм Мәскәү өлкәһе өсөн сығыш яһай. Тренерҙар штабы әлегә бәхетле штангистарҙың исемлеген билдәләмәгән.\nУның ҡарауы, Афинылағы уҙған Уйындарҙың бронза призеры, Өфө ауыр атлеты Эдуард Тюкин тыуған Өфөһө өсөн дә, Башҡортостан өсөн дә һәм хатта Рәсәй өсөн дә сығыш яһамаясаҡ. Яҡташыбыҙ хәҙер Ҡаҙағстан төҫтәрен яҡлай. Элегерәк Тюкин илебеҙ йыйылма командаһы составына үтергә планлаштырғайны. Былтыр ул беҙгә:\n- Миңә хәҙер бер кем дә ярҙам итмәй. Спорт түрәләре һәм Юғары спорт оҫталығы мәктәбенән бер ниндәй ярҙам юҡ, - тип хәбәр һалды. - Бөтә нәмәгә үҙемә ирешергә тура килә. Дуҫтарым ярҙам итә.\n- Һеҙҙең менән кем шөғөлләнә?\n- Бер кем дә. Үҙ ысулым буйынса шөғөлләнәм. Яҡшы формаға эйә булдым инде.\n- Һеҙ, тимәк, күләгәнән атырға теләйһегеҙ инде. Килергә лә нимәгә һәләтле булыуығыҙҙы күрһәтергә. Рәсәйҙә квалификацияны отоп, Пекиндағы Олимпиада уйындарына эләгергә һәм унда юғары һөҙөмтәгә өлгәшергә.\n- Тап шулай планлаштырам.\n- Был тормошҡа ашырлыҡмы һуң - һеҙ бит Рәсәй йыйылма командаһы тренерҙары күҙ уңында булманығыҙ?\n- Барыһы ла тормошҡа ашырлыҡ. Иң мөһиме - һөҙөмтә күрһәтеү.\n- Күреүегеҙсә, барыһы ла тормошҡа ашырлыҡ түгел икән. Ләкин спорт эмиграцияһына ҡарамаҫтан, күптәр Өфөлә, ул еңһә йәки миҙал алһа, шат ҡына буласаҡ.\nХәҙерге биш төр ярышсыһы Рөстәм Сабирхузин менән дә күңелһеҙерәк хәл килеп сыҡты. Ул олимпиада лицензияһын яҡланы, әммә бер ҡағиҙәгә эләкте, уға ярашлы, бер илдән икәү генә сығыш яһай ала. Рөстәм запастағы ғына булып иҫәпләнә, ә Пекинда Олимпиада чемпионы Андрей Моисеев менән донъя чемпионы Илья Фролов сығыш яһаясаҡ.\nӘлегә шуның менән тамам, артабан да беҙ һеҙҙе "БР спортсылары һәм Пекинда Олимпиада" темаһы буйынса ваҡиғалар курсында тотоуҙы дауам итәсәкбеҙ.


Кисә баш ҡалабыҙҙың Мәжит Ғафури мемориаль йорт-музейында халыҡ яҙыусыһы, драматург, Салауат Юлаев исемендәге дәүләт премияһы лауреаты Таңсулпан Ғарипованың очерктары геройҙары менән осрашыу үтте. Унда яҙыусы әҫәрҙәренең геройҙарының прототиптары, билдәле йырсылар, артистар, яҙыусылар, журналистар, БДУ студенттары һәм китап уҡыусылар ҡатнашты.\nОсрашыу бик йәнле һәм матур үтте. Сараны йорт-музей директоры Ғәҙилә Бүләкова алып барҙы. Таңсулпан Хизбулла ҡыҙының тормошона, ижадына үҙенә ҡарата уның тәрбиәләнеүселәренән, уҡыусыларынан, коллегаларынан, яҡындарынан һәм башҡа ҡатнашыусыларҙан йылы һүҙҙәр, матур фекерҙәр яңғыраны. Очерк һәм башҡа әҫәрҙәренә герой булараҡ алынған прототиптары үҙҙәренең тәьҫораттары һәм тормоштарындағы хәл-ваҡиғалар менән уртаҡлашты.\nТаңсулпан Ғарипованы уҡыусылар яҙыусы, драматург булараҡ ҡына белһәләр, осрашыуҙа булғандан һуң, үҙҙәре уны икенсе яҡтан да астылар. Баҡтиһәң, яҙыу эшенән тыш уҡытыусы, тәрбиәсе лә булған, күп кенә уҡыусыларына икенсе әсәй, ҡайһыларына яҡын дуҫ, күрше булып, йылы, яҡшы мөнәсәбәттәрҙә йылдар дауамында аралашып һәм дуҫлашып йәшәгән.\nЯҙыусының геройҙары беҙҙең арала. Һәм улар заман менән бергә атлаған, томош ығы-зығыһына бирешмәй донъя көткән, ғаилә ҡорған, балалар баҡҡан ябай кешеләр. Уның әҫәрҙәрендә башҡорт халҡының үткәне лә, бөгөнгөһө лә күрһәтелә. Тарих, әҙәбиәт, мәҙәниәт, медицина һәм психология ла сағылыш тапҡан.\nСара фотоға төшөү, автограф биреү һәм яҙыусының китаптарын һатыу күргәҙмәһе менән тамамланды.


8 Апрель , 12:10\nЙонос ауылында ғүмер кисереүсе һөйөклө тормош иптәшем, ҡәҙерле инәйебеҙ, ҡәйнәбеҙ, ҡәртнәйебеҙ, оло ҡәртнәйем ҒӘЗИМӘ МИРЗАҒӘЛЕ ҡыҙы МӨХӘМӘҘИЕВАны 75 йәшлек күркәм юбилейы менән ысын күңелдән ҡотлайбыҙ.\nҒүмер буйы ябай, изге күңелле, күркәм холоҡло, тырыш, уңған һәм сабыр булғаның өсөн ҙур рәхмәт һиңә. Һиңә ҡарап һоҡланабыҙ, ғорурланабыҙ. Бөтә ҡәҙерлеләреңде үҙеңә һыйҙырҙың. Һин булғанға донъябыҙ йәмле, бәхетебеҙ тулы. Шәфҡәтле йөрәгең һис ҡасан да арымаһын, беҙҙең кәңәшсебеҙ. Йортобоҙҙоң утын һүндермәй, сәләмәтлегең ҡаҡшамай, һау-сәләмәт булып, алдағы ғүмер йылдарыңда ла тормош юлдарың именлектә, аҡ бәхетле көндәрҙә үтһен, шатлыҡ, йән тыныслығы теләйбеҙ.\nБеҙгә ғүмер биреп, матур теләктәрең һәм ярҙамың менән тормош юлына баҫтырғаның өсөн ҙур рәхмәт. Атайыбыҙ менән һин булғанға донъябыҙ йәмле, йәнле, һеҙҙең фатихағыҙ менән тормош юлдарында уйҙарыбыҙ яҡты, бәхетебеҙ тулы, аҙымдарыбыҙ ышаныслы.\nБыл донъяла балаларыңдың изгелектәрен күреп, уларға терәк, кәңәшсе булып, һаулыҡҡа туйынып, шатлыҡ-ҡыуаныстарға төрөнөп, киләсәктә лә яҡындарыңдың күңел йылыһын тойоп, уларға терәк, кәңәшсе булып, бәхетле оҙон ғүмер итеүеңде теләйбеҙ. Беҙ һине яратабыҙ һәм һеҙҙең булыуығыҙ менән бәхетлебеҙ. Юбилейың ҡотло булһын!\nИзге теләктәр менән тормош иптәшең Вәрис, балаларың, килендәрең, ейән-ейәнсәрҙәрең,


Ковидҡа ҡаршы ситуациялар үҙәге беренсе аҙнала граждандарҙан 5647 шылтыратыу ҡабул иткән һәм эшкәрткән. Был турала Радий Хәбиров рәйеслегендә үткән аҙналыҡ оператив кәңәшмә барышында үҙәктең координаторы, Дәүләт Йыйылышы – Ҡоролтайҙың Һаулыҡ һаҡлау, социаль сәйәсәт һәм ветерандар эштәре буйынса комитет рәйесе урынбаҫары Риммә Үтәшева белдерҙе.\nШылтыратыуҙарҙың 43 процентының һорауҙары амбулатор ярҙамға бәйле. Кешеләр табипҡа яҙыла йә уларҙы өйөнә саҡырта алмай. Мөрәжәғәттәрҙең 21 проценты коронавирус инфекцияһына биргән анализдар һөҙөмтәһен ала алмауға бәйле. Мөрәжәғәт итеүселәрҙән 10 процентын дарыуҙар менән тәьмин итеү проблемаһы борсой. 7 процент шылтыратыусыларҙың яҡындары ковид-госпиталдәрҙә ята һәм уларҙың хәлен белешә алмайҙар. Әйткәндәй, хәл үҙәге хеҙмәткәрҙәре был мәғлүмәттәрҙе туғандарына еткерә.\n– Беҙ шылтыратыуҙарҙың 86 процентын үҙебеҙ эшкәрттек һәм дауалау учреждениелары менән Һаулыҡ һаҡлау министрлығына көсөргәнеш тыуҙырманыҡ. Тик 14 процент осраҡта ғына уларҙы йәлеп иттек, был больничный ҡағыҙҙарына бәйле һорауҙар ине. Беҙҙең эшмәкәрлек – әлеге ваҡытта халыҡ өсөн дә, дауалау учреждениелары өсөн дә бик кәрәк. Беҙ социаль көсөргәнеште кәметеп кенә ҡалмайбыҙ, дауалау учреждениеһы эшен дә еңеләйтәбеҙ. Артабан да эшебеҙҙе ошолай дауам итәсәкбеҙ, – тине Римма Үтәшева.\nАлдан хәбәр итеүебеҙ буйынса, Ковидҡа ҡаршы колл-үҙәк 16 ноябрҙә «Торатау» Конгресс-холында эшләй башланы. Ул ялһыҙ иртәнге 8-ҙән 20 сәғәткә тиклем эшләй. Унда 218-19-19 номеры буйынса шылтыратырға һәм тиҙ арала квалификациялы ярҙам алырға була.